**ข้อมูลรายละเอียดตัวชี้วัดจำแนกตามมิติ 3 มิติ**

**1. มิติการสร้างความมั่นคงทางการเงิน (2 ตัวชี้วัด) (น้ำหนัก 25)**

**ตัวชี้วัดที่ 1 เพิ่มรายได้ (น้ำหนัก 15)**

**ตัวชี้วัดย่อยที่ 1.1 รายได้จากงานวิจัยและบริการวิชาการ (น้ำหนัก 5)**

**ชนิดของตัวชี้วัด :** ผลผลิต

**นิยาม/คำอธิบาย :**

รายได้จากงานวิจัยและบริการวิชาการ ได้แก่ เงินวิจัยจากแหล่งทุนภายนอก ทั้งจากหน่วยงานให้ทุนภาครัฐ และภาคเอกชน รวมทั้งเงินรายได้จากการวิจัยร่วมกับภาคเอกชนและการบริการวิชาการ

**ข้อมูลประกอบการคำนวณตัวชี้วัด :**

1. งบการเงินของมหาวิทยาลัย
2. สัญญาการรับทุนวิจัยจากแหล่งทุนภายนอก

**วิธีการคำนวณ/วิเคราะห์ :**

รายรับทั้งหมดที่ได้จากแหล่งทุนภายนอกเพื่อการวิจัย และบริการวิชาการ

**ผู้บันทึกข้อมูล/แหล่งข้อมูล :** ส่วนการเงินและบัญชี

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

(ไตรมาสที่ 1-3 รายงานทุกวันที่ 7 ของเดือนถัดไป ไตรมาสที่ 4 รายงานหลังจากปิดงบการเงิน)

**ผู้รับผิดชอบข้อมูล :** 1) รองอธิการบดีฝ่ายวิจัยและพัฒนาเทคโนโลยี

2) รองอธิการบดีฝ่ายการเงิน ทรัพย์สิน และวิสาหกิจ

3) ส่วนการเงินและบัญชี

4) สถาบันวิจัยและพัฒนา

5) เทคโนธานี

6) สำนักวิชาทุกสำนักวิชา

**รอบปีการเก็บข้อมูล :** ปีงบประมาณ

**เกณฑ์การให้คะแนน :**

|  |  |
| --- | --- |
| **เกณฑ์การให้คะแนน** | **คะแนน** |
| รายได้วิจัยและบริการวิชาการ 700 ล้านบาทขึ้นไป | 5 |
| รายได้วิจัยและบริการวิชาการ 650 ล้านบาท แต่ไม่ถึง 700 ล้านบาท  | 4 |
| รายได้วิจัยและบริการวิชาการ 600 ล้านบาท แต่ไม่ถึง 650 ล้านบาท | 3 |
| รายได้วิจัยและบริการวิชาการ 550 ล้านบาท แต่ไม่ถึง 600 ล้านบาท | 2 |
| รายได้วิจัยและบริการวิชาการ ต่ำกว่า 500 ล้านบาท | 1 |

ข้อมูลพื้นฐาน : รายได้จากเงินอุดหนุนวิจัยจากภายนอกและการบริการวิชาการ ในปีงบประมาณ พ.ศ. 2564-2566 คือ

ข้อมูลปี พ.ศ. 2564 เป็นเงิน 413.82 ล้านบาท

ข้อมูลปี พ.ศ. 2565 เป็นเงิน 828.13 ล้านบาท

ข้อมูลปี พ.ศ. 2566 เป็นเงิน 485.19 ล้านบาท (ไตรมาสที่ 3)

ค่าเฉลี่ยรายได้จากงานวิจัยย้อนหลัง 2 ปี (พ.ศ. 2564-2565) เป็นเงิน 620.98 ล้านบาท

ข้อมูลพื้นฐานจากงบการเงินที่เป็นข้อมูลชี้วัดตั้งแต่ปีงบประมาณ พ.ศ. 2566 ประกอบด้วย รายได้เงินอุดหนุนวิจัยจากภายนอกและรายได้เงินอุดหนุนจากภายนอก โดยไม่รวมรหัสรายได้จากการให้บริการวิชาการและรายได้จากเทคโนธานี

ข้อมูลปี พ.ศ. 2566 (ไตรมาสที่ 3) เป็นเงิน 485.19 ล้านบาท

**ตัวชี้วัดย่อยที่ 1.2 รายได้จากหลักสูตรการเรียนรู้ตลอดชีวิต (น้ำหนัก 5)**

**ชนิดของตัวชี้วัด :** ผลผลิต

**นิยาม/คำอธิบาย :**

หลักสูตรการเรียนรู้ตลอดชีวิต เป็นการพัฒนาระบบการศึกษาต่อเนื่อง (Continuing Education) ภายใต้ระบบสะสมหน่วยกิต รองรับการเรียนสำหรับกลุ่มผู้บริหาร (Executive) การเรียนรู้ตลอดชีวิต (Lifelong Learning) และการศึกษาไร้พรมแดน (Borderless Education) รวมทั้งพัฒนาศักยภาพนักศึกษาสำหรับเป็นกำลังคนแห่งอนาคต มหาวิทยาลัยมีสัดส่วนการพึ่งพางบประมาณภาครัฐสูง มีความเสี่ยงด้านความมั่นคงทางการเงิน โดยเฉพาะความสามารถในการหารายได้จากการดำเนินงานตามภารกิจ ดังนั้นจึงจำเป็นต้องปฏิรูปแนวทางการสร้างรายได้ โดยเพิ่มรายได้จากการจัดการศึกษา มุ่งเน้นการจัดการศึกษาตามช่วงวัย (Lifelong Learning)

**ข้อมูลประกอบการคำนวณตัวชี้วัด :**

1. หลักสูตร Non-degree, Upskill, Reskill ที่เปิดสอนในมหาวิทยาลัย
2. จำนวนผู้เรียนแต่ละชุดวิชา
3. อัตราค่าใช้จ่ายของผู้เรียนแต่ละชุดวิชา

**วิธีการคำนวณ/วิเคราะห์ :**

X = ร้อยละของรายได้ที่เพิ่มขึ้นจากผู้เรียนในกลุ่มการศึกษาต่อเนื่อง เช่น หลักสูตร Non-degree, Upskill, Reskill ที่เปิดสอนในมหาวิทยาลัย โดยเป็นรายได้ที่มหาวิทยาลัยได้รับจากผู้เรียนโดยตรง และไม่รวมการได้รับการสนับสนุนจากองค์กรภายนอก

X = รายได้ค่าธรรมเนียมการศึกษา ปีงบประมาณ พ.ศ. 2567 – รายได้ค่าธรรมเนียมการศึกษา ปีงบประมาณ พ.ศ. 2566 x 100

 รายได้ค่าธรรมเนียมการศึกษา ปีงบประมาณ พ.ศ. 2566

ปีงบประมาณ พ.ศ. 2566 สอดคล้องกับปีการศึกษาคือ ภาคการศึกษาที่ 2/2565 3/2565 และ 1/2566

ปีงบประมาณ พ.ศ. 2567 สอดคล้องกับปีการศึกษาคือ ภาคการศึกษาที่ 2/2566 3/2566 และ 1/2567

การรายงานผลไตรมาสที่ 1, 2, 3 และ 4 ปีงบประมาณ พ.ศ. 2567 ใช้ผลงานสะสมของภาคการศึกษาที่ 2/2566 2/2566 3/2566 และ 1/2567

**ผู้บันทึกข้อมูล/แหล่งข้อมูล :** ส่วนการเงินและบัญชี

**การบันทึกข้อมูลในระบบสารสนเทศเพื่อการติดตามละประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายวิชาการและประกันคุณภาพ

2) รองอธิการบดีฝ่ายการเงิน ทรัพย์สิน และวิสาหกิจ

3) สำนักวิชาทุกสำนักวิชา

4) โครงการจัดรูปแบบการบริหารวิชาการด้านเทคโนโลยีดิจิทัลรูปใหม่

5) ศูนย์นวัตกรรมและเทคโนโลยีทางการศึกษา

6) เทคโนธานี

7) ส่วนส่งเสริมวิชาการ

**รอบปีการเก็บข้อมูล :** ปีงบประมาณ

**เกณฑ์การให้คะแนน :** ร้อยละของจำนวนรายได้ที่เพิ่มขึ้นจากปีงบประมาณ พ.ศ. 2566

|  |  |
| --- | --- |
| **เกณฑ์การให้คะแนน** | **คะแนน** |
| รายได้มากกว่าค่าเฉลี่ยร้อยละ 30 ขึ้นไป | 5 |
| รายได้มากกว่าค่าเฉลี่ย ระหว่างร้อยละ 10 ถึง 30 | 4 |
| รายได้เท่ากับค่าเฉลี่ย 8.789 ล้านบาทต่อปีหรือ ± ร้อยละ 10 | 3 |
| รายได้น้อยกว่าค่าเฉลี่ย ระหว่างร้อยละ 10 ถึง 30 | 2 |
| รายได้น้อยกว่าค่าเฉลี่ยร้อยละ 30 ขึ้นไป | 1 |

ข้อมูลพื้นฐาน : ปีงบประมาณ พ.ศ. 2564 (ภาคการศึกษาที่ 2/2563 3/2563 และ 1/2564) และ พ.ศ. 2565 (ภาคการศึกษาที่ 2/2564 3/2564 และ 1/2565) มหาวิทยาลัยมีรายได้จากหลักสูตรการเรียนรู้ตลอดชีวิต จำนวน 5,445,635 และ 12,132,348 บาท หรือโดยเฉลี่ย 8,788,992 บาทต่อปี

**ตัวชี้วัดย่อยที่ 1.3 รายได้จากทรัพย์สินทางปัญญาของมหาวิทยาลัย (น้ำหนัก 5)**

**ชนิดของตัวชี้วัด :**  ผลผลิต

**นิยาม/คำอธิบาย :**

รายได้จากทรัพย์สินทางปัญญา หมายถึง รายได้อันเนื่องมาจากการใช้ประโยชน์จากทรัพย์สินทางปัญญาของมหาวิทยาลัย ในเชิงพาณิชย์ ได้แก่

1. รายได้จากการอนุญาตให้ใช้ทรัพย์สินทางปัญญา (Licensing) รวมถึงรายได้จากการขายหนังสือซึ่งเป็นลิขสิทธิ์ (Copyright) ของมหาวิทยาลัย
2. รายได้ที่เกิดจากที่มหาวิทยาลัยไปถือหุ้นในบริษัท Startup/Spin Off คือ เงินปันผล (Dividend) และกำไรจากการขายหุ้น (Capital Gain)

**ข้อมูลประกอบการคำนวณตัวชี้วัด :**

1. รายได้จากการอนุญาตให้ใช้ทรัพย์สินทางปัญญา (Licensing) และรายได้จากค่าลิขสิทธิ์ (Copyright)
2. รายได้ที่เกิดจากที่มหาวิทยาลัยไปถือหุ้นในบริษัท Startup/Spin Off คือ เงินปันผล (Dividend) และกำไรจากการขายหุ้น (Capital Gain)

**วิธีการคำนวณ/วิเคราะห์ :**

X = ร้อยละการเพิ่มขึ้นของรายได้จากทรัพย์สินทางปัญญา

 (รายได้จากทรัพย์สินทางปัญญาปีปัจจุบัน – รายได้เฉลี่ย 3 ปี ก่อนหน้า) x 100

x =

 รายได้จากทรัพย์สินทางปัญญาเฉลี่ย 3 ปี ก่อนหน้า

**ผู้บันทึกข้อมูล/แหล่งข้อมูล :** ส่วนการเงินและบัญชี

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายการเงิน ทรัพย์สิน และวิสาหกิจ

2) รองอธิการบดีฝ่ายพันธกิจสัมพันธ์ นวัตกรรม และความเป็นผู้ประกอบการ

3) เทคโนธานี

**รอบปีการเก็บข้อมูล :** ปีงบประมาณ

**เกณฑ์การให้คะแนน :**

| **เกณฑ์การให้คะแนน** | **คะแนน** |
| --- | --- |
| รายได้เพิ่มขึ้นเทียบจากค่าเฉลี่ย 3 ปีย้อนหลัง ไม่น้อยกว่าร้อยละ 50  | 5 |
| รายได้เพิ่มขึ้นเทียบจากค่าเฉลี่ย 3 ปีย้อนหลัง ไม่น้อยกว่าร้อยละ 40 | 4 |
| รายได้เพิ่มขึ้นเทียบจากค่าเฉลี่ย 3 ปีย้อนหลัง ไม่น้อยกว่าร้อยละ 30  | 3 |
| รายได้เพิ่มขึ้นเทียบจากค่าเฉลี่ย 3 ปีย้อนหลัง ไม่น้อยกว่าร้อยละ 20  | 2 |
| รายได้เพิ่มขึ้นเทียบจากค่าเฉลี่ย 3 ปีย้อนหลัง ไม่น้อยกว่าร้อยละ 10 | 1 |

ข้อมูลพื้นฐาน : จากงบการเงินของมหาวิทยาลัย ในปีงบประมาณ พ.ศ. 2564-2566 รายได้จากทรัพย์สินทางปัญญาเฉลี่ย คือ 1.99 ล้านบาท/ปี

ปีงบประมาณ พ.ศ. 2564 รายได้จากทรัพย์สินทางปัญญา เป็นจำนวนเงิน 2.78 ล้านบาท

ปีงบประมาณ พ.ศ. 2565 รายได้จากทรัพย์สินทางปัญญา เป็นจำนวนเงิน 1.75 ล้านบาท

ปีงบประมาณ พ.ศ. 2566 (ไตรมาสที่ 3) รายได้จากทรัพย์สินทางปัญญา เป็นจำนวนเงิน 1.44 ล้านบาท

**ตัวชี้วัดที่ 2 กำไร/ขาดทุนจากการดำเนินงานของหน่วยวิสาหกิจ (น้ำหนัก 10)**

**ชนิดของตัวชี้วัด** : ผลผลิต

**นิยาม/คำอธิบาย :**

ผลประกอบการของวิสาหกิจมหาวิทยาลัยก่อนหักค่าเสื่อมราคา ได้แก่ โรงพยาบาลมหาวิทยาลัย เทคโนธานี
ฟาร์มมหาวิทยาลัย และสุรสัมมนาคาร

**ข้อมูลประกอบการคำนวณตัวชี้วัด :**

1. งบกำไรขาดทุนของหน่วยวิสาหกิจทั้ง 4 แห่ง แยกหน่วยงาน
2. รายรับจริงและรายจ่ายจริงเปรียบเทียบกับประมาณการ

**วิธีการคำนวณ/วิเคราะห์ :**

กำไร = รายได้ – ค่าใช้จ่าย (ผลการดำเนินงานรายได้สูงกว่าค่าใช้จ่าย)

**ผู้บันทึกข้อมูล/แหล่งข้อมูล :** ส่วนการเงินและบัญชี

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

(ไตรมาสที่ 1-3 รายงานทุกวันที่ 7 ของเดือนถัดไป ไตรมาสที่ 4 รายงานหลังจากปิดงบการเงิน)

**ผู้รับผิดชอบข้อมูล :** 1) รองอธิการบดีฝ่ายการเงิน ทรัพย์สิน และวิสาหกิจ

2) ส่วนการเงินและบัญชี

3) ส่วนบริหารสินทรัพย์

4) หน่วยวิสาหกิจ (โรงพยาบาลมหาวิทยาลัย เทคโนธานี ฟาร์มมหาวิทยาลัย สุรสัมมนาคาร)

**รอบปีการเก็บข้อมูล :** ปีงบประมาณ

**เกณฑ์การให้คะแนน :**

**ตัวชี้วัดย่อยที่ 2.1 กำไร/ขาดทุนจากการดำเนินงานสุทธิของโรงพยาบาลมหาวิทยาลัยเทคโนโลยีสุรนารี (น้ำหนัก 5)**

|  |  |
| --- | --- |
| **เกณฑ์การให้คะแนน** | **คะแนน** |
| ผลการดำเนินงานของโรงพยาบาลมหาวิทยาลัย กำไรมากกว่า 50 ล้านบาทขึ้นไป | 5 |
| ผลการดำเนินงานของโรงพยาบาลมหาวิทยาลัย กำไรไม่เกิน 50 ล้านบาท | 4 |
| ผลการดำเนินงานของโรงพยาบาลมหาวิทยาลัย เท่าทุนหรือขาดทุนไม่เกิน 50 ล้านบาท | 3 |
| ผลการดำเนินงานของโรงพยาบาลมหาวิทยาลัย ขาดทุนมากว่า 50 ล้านบาทแต่ไม่เกิน 100 ล้านบาท | 2 |
| ผลการดำเนินงานของโรงพยาบาลมหาวิทยาลัย ขาดทุนมากกว่าหรือเท่ากับ 100 ล้านบาท | 1 |

ข้อมูลพื้นฐาน **:** ข้อมูลปี พ.ศ. 2564 คือ ขาดทุน 129.90 ล้านบาท ข้อมูลปี พ.ศ. 2565 คือ ขาดทุน 159.25 ล้านบาท

ข้อมูลปี พ.ศ. 2566 คือ ขาดทุน 87.20 ล้านบาท (ไตรมาสที่ 3)

ข้อมูลเฉลี่ย 2 ปี (พ.ศ. 2564-2565) คือ ขาดทุน 144.58 ล้านบาท

**ตัวชี้วัดย่อยที่ 2.2 กำไร/ขาดทุนจากการดำเนินงานสุทธิของเทคโนธานี (น้ำหนัก 3)**

|  |  |
| --- | --- |
| **เกณฑ์การให้คะแนน** | **คะแนน** |
| ผลการดำเนินงานของเทคโนธานี กำไรมากกว่า 70 ล้านบาทขึ้นไป | 5 |
| ผลการดำเนินงานของเทคโนธานี กำไรมากกว่า 50 ล้านบาทแต่ไม่เกิน 70 ล้านบาท | 4 |
| ผลการดำเนินงานของเทคโนธานี กำไรมากกว่า 40 ล้านบาทแต่ไม่เกิน 50 ล้านบาท | 3 |
| ผลการดำเนินงานของเทคโนธานี กำไรมากกว่า 20 ล้านบาทแต่ไม่เกิน 40 ล้านบาท | 2 |
| ผลการดำเนินงานของเทคโนธานี กำไรน้อยกว่าหรือเท่ากับ 20 ล้านบาท | 1 |

ข้อมูลพื้นฐาน **:** ข้อมูลปี พ.ศ. 2564 คือ กำไร 37.00 ล้านบาท ข้อมูลปี พ.ศ. 2565 คือ กำไร 46.12 ล้านบาท

ข้อมูลปี พ.ศ. 2566 คือ กำไร 22.51 ล้านบาท (ไตรมาสที่ 3)

ข้อมูลเฉลี่ย 2 ปี (พ.ศ. 2564-2565) คือ กำไร 41.56 ล้านบาท

**ตัวชี้วัดย่อยที่ 2.3 กำไร/ขาดทุนจากการดำเนินงานสุทธิของฟาร์มมหาวิทยาลัย** **(น้ำหนัก 1)**

| **เกณฑ์การให้คะแนน** | **คะแนน** |
| --- | --- |
| ผลการดำเนินงานของฟาร์มมหาวิทยาลัย กำไรมากกว่า 8 ล้านบาทขึ้นไป | 5 |
| ผลการดำเนินงานของฟาร์มมหาวิทยาลัย กำไรมากกว่า 5 ล้านบาทแต่ไม่เกิน 8 ล้านบาท | 4 |
| ผลการดำเนินงานของฟาร์มมหาวิทยาลัย กำไรมากกว่า 4 ล้านบาทแต่ไม่เกิน 5 ล้านบาท | 3 |
| ผลการดำเนินงานของฟาร์มมหาวิทยาลัย กำไรมากกว่า 1 ล้านบาทแต่ไม่เกิน 4 ล้านบาท | 2 |
| ผลการดำเนินงานของฟาร์มมหาวิทยาลัย กำไรน้อยกว่าหรือเท่ากับ 1 ล้านบาท | 1 |

ข้อมูลพื้นฐาน **:** ข้อมูลปี พ.ศ. 2564 คือ กำไร 2.37 ล้านบาท ข้อมูลปี พ.ศ. 2565 คือ กำไร 3.01 ล้านบาท

ข้อมูลปี พ.ศ. 2566 คือ กำไร 2.13 ล้านบาท (ไตรมาสที่ 3)

ข้อมูลเฉลี่ย 2 ปี (พ.ศ. 2564-2565) คือ กำไร 2.69 ล้านบาท

**ตัวชี้วัดย่อยที่ 2.4 กำไร/ขาดทุนจากการดำเนินงานสุทธิของสุรสัมมนาคาร** **(น้ำหนัก 1)**

| **เกณฑ์การให้คะแนน** | **คะแนน** |
| --- | --- |
| ผลการดำเนินงานของสุรสัมมนาคาร กำไรมากกว่า 5 ล้านบาทขึ้นไป | 5 |
| ผลการดำเนินงานของสุรสัมมนาคาร กำไรมากกว่า 3 ล้านบาทแต่ไม่เกิน 5 ล้านบาท | 4 |
| ผลการดำเนินงานของสุรสัมมนาคาร กำไรมากกว่า 2 ล้านบาทแต่ไม่เกิน 3 ล้านบาท | 3 |
| ผลการดำเนินงานของสุรสัมมนาคาร เท่าทุนหรือกำไรไม่เกิน 2 ล้านบาท | 2 |
| ผลการดำเนินงานของสุรสัมมนาคาร ขาดทุน | 1 |

ข้อมูลพื้นฐาน **:** ข้อมูลปี พ.ศ. 2564 คือ กำไร 2.23 ล้านบาท ข้อมูลปี พ.ศ. 2565 คือ กำไร 0.37 ล้านบาท

ข้อมูลปี พ.ศ. 2566 คือ กำไร 3.07 ล้านบาท (ไตรมาสที่ 3)

ข้อมูลเฉลี่ย 2 ปี (พ.ศ. 2564-2565) คือ กำไร 1.30 ล้านบาท

**2. มิติด้านการจัดลำดับมหาวิทยาลัย (University Rankings) (9 ตัวชี้วัด) (น้ำหนัก 50)**

**ตัวชี้วัดที่ 3 การเพิ่มขึ้นของจำนวนการอ้างอิง (Citation) ผลงานวิจัยที่ตีพิมพ์ในฐานข้อมูลสากล SCOPUS (น้ำหนัก 5)**

**ชนิดของตัวชี้วัด** : ผลผลิต

**นิยาม/คำอธิบาย** :

ร้อยละเพิ่มขึ้นของจำนวนการอ้างอิง (Citation) บทความที่ตีพิมพ์ในฐานข้อมูลสากล SCOPUS โดยเปรียบเทียบจำนวนการอ้างอิงรวมในปีที่กำหนดเทียบกับปีก่อนหน้า (เก็บข้อมูลตามช่วงเวลาที่กำหนดชัดเจน เช่น ทุก ๆ เดือนกันยายนของทุกปี)

**ข้อมูลประกอบการคำนวณตัวชี้วัด :**

1. จำนวนการอ้างอิง ในรอบ 1 ปีปฏิทินที่ผ่านมา
2. จำนวนการอ้างอิง ในรอบ 3 ปีปฏิทินก่อนหน้า

**วิธีการคำนวณ/วิเคราะห์** :

X คือ ร้อยละการเพิ่มขึ้นของจำนวนการอ้างอิง (Citation) บทความที่ตีพิมพ์ในฐานข้อมูลสากล SCOPUS

X = (จำนวนการอ้างอิงในรอบ 1 ปีปฏิทินที่ผ่านมา – ค่าเฉลี่ยจำนวนการอ้างอิงในรอบ 3 ปีปฏิทินก่อนหน้า) x 100

ค่าเฉลี่ยจำนวนการอ้างอิงในรอบ 3 ปีปฏิทินก่อนหน้า

**ผู้บันทึกข้อมูล/แหล่งข้อมูล :** สถาบันวิจัยและพัฒนา

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายวิจัยและพัฒนาเทคโนโลยี

2) สถาบันวิจัยและพัฒนา

**รอบปีการเก็บข้อมูล** : ปีปฏิทิน

**เกณฑ์การให้คะแนน :**

| **เกณฑ์การให้คะแนน** | **คะแนน** |
| --- | --- |
| มากกว่าหรือเท่ากับร้อยละ 65  | 5 |
| ร้อยละ 55  | 4 |
| ร้อยละ 45 | 3 |
| ร้อยละ 35  | 2 |
| น้อยกว่าหรือเท่ากับร้อยละ 25 | 1 |

ข้อมูลพื้นฐาน : การเพิ่มขึ้นของจำนวน citations ในปี พ.ศ. 2563 (เทียบกับค่ารวมของปี พ.ศ. 2561) ไตรมาส 1 เท่ากับ 12.15%

 ไตรมาส 2 เท่ากับ 18.54%

 ไตรมาส 3 เท่ากับ 18.64%

 ไตรมาส 4 เท่ากับ 18.53%

การเพิ่มขึ้นของจำนวน citations ในปี พ.ศ. 2564 (เทียบกับค่ารวมของปี พ.ศ. 2562) ไตรมาส 1 เท่ากับ 23.76%

 ไตรมาส 2 เท่ากับ 23.84%

 ไตรมาส 3 เท่ากับ 24.32%

 ไตรมาส 4 เท่ากับ 24.58%

การเพิ่มขึ้นของจำนวน citations ในปี พ.ศ. 2565 (เทียบกับค่าเฉลี่ยปี พ.ศ. 2561-2563) ไตรมาส 1 เท่ากับ 43.71%

 ไตรมาส 2 เท่ากับ 47.27%

 ไตรมาส 3 เท่ากับ 48.56%

 ไตรมาส 4 เท่ากับ 47.64%

การเพิ่มขึ้นของจำนวน citations ในปี พ.ศ. 2566 (เทียบกับค่าเฉลี่ยปี พ.ศ. 2562-2564) ไตรมาส 1 เท่ากับ 35.84%

 ไตรมาส 2 เท่ากับ 40.11%

 ไตรมาส 3 เท่ากับ 41.47%

1. เก็บข้อมูล citations ทุกไตรมาส (ทุกครั้งที่ต้องมีการกรอกข้อมูล Scorecard ในระบบ)
2. การเพิ่มขึ้นของจำนวน citations ในปี พ.ศ. 2563-2564 ได้จากการเปรียบเทียบกับจำนวน citations รวม 1 ปีก่อนหน้า
3. การเพิ่มขึ้นของจำนวน citations ตั้งแต่ปี พ.ศ. 2565 เป็นต้นมาได้จากการเปรียบเทียบกับจำนวน citations เฉลี่ย 3 ปีปฏิทินก่อนหน้า
4. ใช้ข้อมูลการเพิ่มขึ้นของจำนวน citations ปี พ.ศ. 2565 สำหรับกำหนดเกณฑ์การให้คะแนน

**ตัวชี้วัดที่ 4 จำนวนผลงานวิจัยตีพิมพ์ในฐานข้อมูลสากล SCOPUS ต่อจำนวนอาจารย์ประจำ (น้ำหนัก 5)**

**ชนิดของตัวชี้วัด** : ผลผลิต

**นิยาม/คำอธิบาย** :

จำนวนผลงานวิจัยตีพิมพ์ หมายถึง จำนวนบทความประเภท Article หรือ Article in press หรือ Review เท่านั้น จำนวนอาจารย์ประจำ หมายถึง จำนวนอาจารย์ประจำที่ปฏิบัติงานจริง (ไม่นับรวมที่ลาศึกษาต่อตลอดปีการศึกษานั้น ๆ) การนับจำนวนอาจารย์ประจำ ให้นับระยะเวลาการทำงาน ดังนี้

9-12 เดือน คิดเป็น 1 คน

6 เดือนขึ้นไปแต่ไม่ถึง 9 เดือน คิดเป็น 0.5 คน

น้อยกว่า 6 เดือน ไม่สามารถนำมานับได้ (นับเป็น 0 คน)

**ข้อมูลประกอบการคำนวณตัวชี้วัด :**

1. จำนวนผลงานวิจัยตีพิมพ์ในฐานข้อมูลสากล SCOPUS ในรอบ 3 ปีปฏิทินที่ผ่านมา (รวมกัน)
2. จำนวนอาจารย์ประจำทั้งหมดในรอบ 3 ปีปฏิทินที่ผ่านมา (รวมกัน)

**วิธีการคำนวณ/วิเคราะห์** :

X = จำนวนผลงานวิจัยตีพิมพ์ในฐานข้อมูลสากล SCOPUS ต่อจำนวนอาจารย์ประจำ

 จำนวนผลงานวิจัยตีพิมพ์ในฐานข้อมูลสากล SCOPUS ในรอบ 3 ปีปฏิทินที่ผ่านมา (รวมกัน)

x =

 จำนวนอาจารย์ประจำทั้งหมดที่ปฏิบัติงานจริงในรอบ 3 ปีปฏิทินที่ผ่านมา (รวมกัน)

**ผู้บันทึกข้อมูล/แหล่งข้อมูล :** สถาบันวิจัยและพัฒนา

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายวิจัยและพัฒนาเทคโนโลยี

2) สถาบันวิจัยและพัฒนา

**รอบปีการเก็บข้อมูล** : ปีปฏิทิน

**เกณฑ์การให้คะแนน :**

|  |  |
| --- | --- |
| **เกณฑ์การให้คะแนน** | **คะแนน** |
| มากกว่าหรือเท่ากับ 1.30 เรื่องต่อคน | 5 |
| 1.20 เรื่องต่อคน | 4 |
| 1.10 เรื่องต่อคน | 3 |
| 1.00 เรื่องต่อคน | 2 |
| น้อยกว่าหรือเท่ากับ 0.90 เรื่องต่อคน  | 1 |

ข้อมูลพื้นฐาน : ค่าเฉลี่ย 3 ปีปฏิทินที่ผ่านมา (ปี พ.ศ. 2563-2565) ข้อมูล ณ ไตรมาส 1 ปี พ.ศ. 2566 เท่ากับ 1.14 เรื่องต่อคน

ข้อมูล ณ ไตรมาส 2 ปี พ.ศ. 2566 เท่ากับ 1.16 เรื่องต่อคน

ข้อมูล ณ ไตรมาส 3 ปี พ.ศ. 2566 เท่ากับ 1.16 เรื่องต่อคน

**ตัวชี้วัดที่ 5 จำนวนเงินสนับสนุนการทำวิจัยต่อจำนวนอาจารย์ประจำ (น้ำหนัก 5)**

**ชนิดของตัวชี้วัด** : ปัจจัยนำเข้า

**นิยาม/คำอธิบาย** :

จำนวนเงินสนับสนุนงานวิจัย หมายถึง จำนวนเงินรวมถึงวัสดุ อุปกรณ์ เครื่องมือต่าง ๆ ที่อาจารย์ประจำได้รับการสนับสนุนจากภายในมหาวิทยาลัยเทคโนโลยีสุรนารี (มทส.) (รวมถึงงบประมาณแผ่นดินและรายได้ของมหาวิทยาลัย) และแหล่งทุนภายนอกทั้งจากหน่วยงานภาครัฐ และภาคเอกชน การนับจำนวนเงินให้นับเงิน ตามเลขงบประมาณที่ได้รับการจัดสรรเฉพาะในปีงบประมาณนั้น

จำนวนอาจารย์ประจำ หมายถึง จำนวนอาจารย์ประจำที่ปฏิบัติงานจริง (ไม่นับรวมที่ลาศึกษาต่อตลอดปีการศึกษานั้น ๆ) การนับจำนวนอาจารย์ประจำ ให้นับระยะเวลาการทำงาน ดังนี้

9-12 เดือน คิดเป็น 1 คน

6 เดือนขึ้นไปแต่ไม่ถึง 9 เดือน คิดเป็น 0.5 คน

น้อยกว่า 6 เดือน ไม่สามารถนำมานับได้ (นับเป็น 0 คน)

**ข้อมูลประกอบการคำนวณตัวชี้วัด :**

1. จำนวนเงินสนับสนุนการทำวิจัยในรอบ 1 ปีงบประมาณที่ผ่านมา
2. จำนวนอาจารย์ประจำในรอบปีงบประมาณนั้น

**วิธีการคำนวณ/วิเคราะห์** :

จำนวนเงินสนับสนุนการทำวิจัยต่อจำนวนอาจารย์ประจำ = จำนวนสนับสนุนงานวิจัยในรอบ 1 ปีงบประมาณที่ผ่านมา

จำนวนอาจารย์ประจำที่ปฏิบัติงานจริงในรอบปีการศึกษานั้น ๆ

**ผู้บันทึกข้อมูล/แหล่งข้อมูล :** สถาบันวิจัยและพัฒนา

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายวิจัยและพัฒนาเทคโนโลยี

2) สถาบันวิจัยและพัฒนา

**รอบปีการเก็บข้อมูล** : ปีงบประมาณ

**เกณฑ์การให้คะแนน :**

|  |  |
| --- | --- |
| **เกณฑ์การให้คะแนน** | **คะแนน** |
| มากกว่าหรือเท่ากับ 1,100,000 บาทต่อคน | 5 |
| 900,000 บาทต่อคน | 4 |
| 700,000 บาทต่อคน | 3 |
| 500,000 บาทต่อคน | 2 |
| น้อยกว่าหรือเท่ากับ 300,000 บาทต่อคน | 1 |

ข้อมูลพื้นฐาน : ข้อมูลปีงบประมาณ พ.ศ. 2564 ณ ไตรมาสที่ 4 เฉลี่ยเท่ากับ 732,434.37 บาทต่อคน

ข้อมูลปีงบประมาณ พ.ศ. 2565 ณ ไตรมาสที่ 4 เฉลี่ยเท่ากับ 836,407.61 บาทต่อคน

ข้อมูลปีงบประมาณ พ.ศ. 2566 ณ ไตรมาสที่ 3 เฉลี่ยเท่ากับ 700,989.34 บาทต่อคน

**ตัวชี้วัดที่ 6 จำนวนชุดวิชาและจำนวนผู้เรียนในระบบคลังหน่วยกิต (Credit Bank) (น้ำหนัก 5)**

**ชนิดของตัวชี้วัด :** ผลผลิต

**นิยาม/คำอธิบาย :**

ระบบคลังหน่วยกิต หมายถึง ระบบและกลไกในการเทียบโอนความรู้ ความสามารถและ/หรือสมรรถนะที่ได้จากการศึกษาในระบบ การศึกษานอกระบบ การศึกษาตามอัธยาศัย และจากประสบการณ์ของบุคคล มาเก็บสะสมไว้ในคลังหน่วยกิตของมหาวิทยาลัยโดยไม่จำกัดระยะเวลา มีคณะกรรมการเทียบโอนผลลัพธ์การเรียนรู้และประสบการณ์ทำหน้าที่ กำหนดหลักเกณฑ์ วิธีการวัดและการประเมินผลของสำนักวิชา ประเมินและคัดกรองผู้ที่จะโอนผลลัพธ์การเรียนรู้และประสบการณ์ ให้มีมาตรฐานเทียบเท่ากับนักศึกษาในระบบชั้นเรียน

ผู้เรียนที่เข้าศึกษาในระบบคลังหน่วยกิต สามารถเข้าศึกษาได้โดยไม่จำกัดอายุและคุณวุฒิ ระบบการศึกษาเป็นระบบเรียนเก็บหน่วยกิตแบบดำเนินการเรียนการสอนได้ทุกช่วงเวลาตลอดทั้งปีการศึกษา โดยระยะเวลาการศึกษาขึ้นอยู่กับจำนวนหน่วยกิตแต่ละชุดวิชาหรือ รายวิชา

จำนวนชุดวิชา คือ หลักสูตรสัมฤทธิบัตร ชุดวิชา (Module) ที่เป็น Non-degree, Upskill และหรือ Reskill

**ตัวชี้วัดย่อยที่ 6.1** **จำนวนชุดวิชาในระบบคลังหน่วยกิต (น้ำหนัก 2.5)**

**ข้อมูลประกอบการคำนวณตัวชี้วัด :**

1. จำนวนชุดวิชา ที่เป็น Non-degree, Upskill, Reskill เปิดการสอน โดยสำนักวิชาต่าง ๆ โครงการจัดรูปแบบการบริหารวิชาการด้านเทคโนโลยีดิจิทัลรูปใหม่ และเทคโนธานี ที่อยู่ในระบบคลังหน่วยกิต
2. จำนวนผู้เรียน และผู้เรียนที่จบการศึกษาแล้วในแต่ละชุดวิชา ที่ขึ้นทะเบียนในระบบคลังหน่วยกิต

**วิธีการคำนวณ/วิเคราะห์ :**

X = ร้อยละการเพิ่มขึ้นของจำนวนชุดวิชา ในระบบคลังหน่วยกิต

X = (จำนวนชุดวิชาในระบบคลังหน่วยกิต ปีงบประมาณ พ.ศ. 2567 – จำนวนชุดวิชาในระบบคลังหน่วยกิต ปีงบประมาณ พ.ศ. 2566) x 100

 จำนวนชุดวิชาในระบบคลังหน่วยกิต ปีงบประมาณ พ.ศ. 2566

ปีงบประมาณ พ.ศ. 2566 สอดคล้องกับปีการศึกษาคือ ภาคการศึกษาที่ 2/2565 3/2565 และ 1/2566

ปีงบประมาณ พ.ศ. 2567 สอดคล้องกับปีการศึกษาคือ ภาคการศึกษาที่ 2/2566 3/2566 และ 1/2567

การรายงานผลไตรมาสที่ 1, 2, 3 และ 4 ปีงบประมาณ พ.ศ. 2566 ใช้ผลงานสะสมของภาคการศึกษาที่ 2/2566 2/2566 3/2566 และ 1/2567

**ผู้บันทึกข้อมูล/แหล่งข้อมูล :** ศูนย์บริการการศึกษา

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายวิชาการและประกันคุณภาพ

2) ศูนย์บริการการศึกษา

3) สำนักวิชาทุกสำนักวิชา

4) โครงการจัดรูปแบบการบริหารวิชาการด้านเทคโนโลยีดิจิทัลรูปใหม่

5) เทคโนธานี

6) ส่วนส่งเสริมวิชาการ

**รอบปีการเก็บข้อมูล :** ปีงบประมาณ

**เกณฑ์การให้คะแนน :** ร้อยละของจำนวนชุดวิชาที่เพิ่มขึ้นจากปีงบประมาณ พ.ศ. 2566

|  |  |
| --- | --- |
| **เกณฑ์การให้คะแนน**  | **คะแนน** |
| จำนวนชุดวิชาเพิ่มขึ้นไม่น้อยกว่าร้อยละ 100  | 5 |
| จำนวนชุดวิชาเพิ่มขึ้นไม่น้อยกว่าร้อยละ 90  | 4 |
| จำนวนชุดวิชาเพิ่มขึ้นไม่น้อยกว่าร้อยละ 80  | 3 |
| จำนวนชุดวิชาเพิ่มขึ้นไม่น้อยกว่าร้อยละ 70  | 2 |
| จำนวนชุดวิชาเพิ่มขึ้นไม่น้อยกว่าร้อยละ 60  | 1 |

ข้อมูลพื้นฐาน : ข้อมูลจากศูนย์บริการการศึกษา จำนวนชุดวิชาที่เป็น Degree, Non-degree, Upskill, Reskill ที่อยู่ในระบบคลังหน่วยกิต (Credit Bank) เปิดสอนโดยสำนักวิชาศาสตร์และศิลป์ดิจิทัล สำนักวิชาวิศวกรรมศาสตร์ และ ระบบ X-Lane ในปีงบประมาณ พ.ศ. 2565 (รวมภาคการศึกษาที่ 2/2564, 3/2564) รวม 58 ชุดวิชา ปีงบประมาณ พ.ศ. 2566 (รวมภาคการศึกษาที่ 2/2565, 3/2565) รวม 99 ชุดวิชา เพิ่มขึ้นร้อยละ 71

|  |  |
| --- | --- |
| สำนักวิชา/ระบบ | จำนวนชุดวิชา ตามปีการศึกษา/ภาคการศึกษาที่ |
| 2563 | 2564 | 2565 |
| 1 | 2 | 3 | 1 | 2 | 3 | 1 | 2 | 3 |
| ศาสตร์และศิลป์ดิจิทัล | - | 3 | 5 | 13 | 17 | 19 | 18 | 26 | 19 |
| วิศวกรรมศาสตร์ | - | - | - | 11 | 13 | 9 | 46 | 20 | 31 |
| SUT X-Lane | - | - | - | - | - | - | - | 3 | - |
| รวมภาคการศึกษา | - | 3 | 5 | 24 | 30 | 28 | 64 | 49 | 50 |
| รวมปีการศึกษา | 8 | 82 | 163 |
| รวมปีงบประมาณ |  | 32 | 122 |  |

**ตัวชี้วัดย่อยที่ 6.2**  **จำนวนผู้เรียนในระบบคลังหน่วยกิต** **(น้ำหนัก 2.5)**

**ข้อมูลประกอบการคำนวณตัวชี้วัด :**

1. จำนวนชุดวิชา ที่เป็น Non-degree, Upskill, Reskill เปิดการสอน โดยสำนักวิชาต่าง ๆ โครงการจัดรูปแบบการบริหารวิชาการด้านเทคโนโลยีดิจิทัลรูปใหม่ และเทคโนธานี ที่อยู่ในระบบคลังหน่วยกิต
2. จำนวนผู้เรียน และผู้เรียนที่จบการศึกษาแล้วในแต่ละชุดวิชา ที่ขึ้นทะเบียนในระบบคลังหน่วยกิต

**วิธีการคำนวณ/วิเคราะห์ :**

X = ร้อยละการเพิ่มขึ้นของจำนวนผู้เรียน ที่ขึ้นทะเบียน ในระบบคลังหน่วยกิต

X = จำนวนผู้เรียนในระบบคลังหน่วยกิต ปีงบประมาณ พ.ศ. 2567 – จำนวนผู้เรียนในระบบคลังหน่วยกิต ปีงบประมาณ พ.ศ. 2566 x 100

 จำนวนผู้เรียนในระบบคลังหน่วยกิต ปีงบประมาณ พ.ศ. 2566

ปีงบประมาณ พ.ศ. 2566 สอดคล้องกับปีการศึกษาคือ ภาคการศึกษาที่ 2/2565 3/2565 และ 1/2566

ปีงบประมาณ พ.ศ. 2567 สอดคล้องกับปีการศึกษาคือ ภาคการศึกษาที่ 2/2566 3/2566 และ 1/2567

การรายงานผลไตรมาสที่ 1, 2, 3 และ 4 ปีงบประมาณ พ.ศ. 2567 ใช้ผลงานสะสมของภาคการศึกษาที่ 2/2566, 3/2566 และ 1/2567

**ผู้บันทึกข้อมูล/แหล่งข้อมูล :** ศูนย์บริการการศึกษา

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายวิชาการและประกันคุณภาพ

2) ศูนย์บริการการศึกษา

3) สำนักวิชาทุกสำนักวิชา

4) โครงการจัดรูปแบบการบริหารวิชาการด้านเทคโนโลยีดิจิทัลรูปใหม่

5) เทคโนธานี

6) ส่วนส่งเสริมวิชาการ

**รอบปีการเก็บข้อมูล :** ปีงบประมาณ

**เกณฑ์การให้คะแนน :** ร้อยละของจำนวนผู้เรียนในระบบ ที่เพิ่มขึ้นจากปีงบประมาณ พ.ศ. 2566

|  |  |
| --- | --- |
| **เกณฑ์การให้คะแนน**  | **คะแนน** |
| จำนวนผู้เรียนเพิ่มขึ้นไม่น้อยกว่าร้อยละ 40  | 5 |
| จำนวนผู้เรียนเพิ่มขึ้นไม่น้อยกว่าร้อยละ 35  | 4 |
| จำนวนผู้เรียนเพิ่มขึ้นไม่น้อยกว่าร้อยละ 30  | 3 |
| จำนวนผู้เรียนเพิ่มขึ้นไม่น้อยกว่าร้อยละ 25  | 2 |
| จำนวนผู้เรียนเพิ่มขึ้นไม่น้อยกว่าร้อยละ 20  | 1 |

ข้อมูลพื้นฐาน : ข้อมูลจากศูนย์บริการการศึกษา จำนวนผู้เรียนในระบบคลังหน่วยกิต (Credit Bank) เปิดสอนโดยสำนักวิชาศาสตร์และศิลป์ดิจิทัล สำนักวิชาวิศวกรรมศาสตร์ และระบบ X-Lane ในปีงบประมาณ พ.ศ. 2565 (รวมภาคการศึกษาที่ 2/2564, 3/2564, 1/2565) และปีงบประมาณ พ.ศ. 2566 (รวมภาคการศึกษาที่ 2/2565, 3/2565) จำนวนรวม 11,309 คน และ 12,875 คน เพิ่มขึ้นร้อยละ 13.85

|  |  |
| --- | --- |
| สำนักวิชา/ระบบ | จำนวนผู้เรียนตาม ปีการศึกษา/ภาคการศึกษาที่ |
| 2563 | 2564 | 2565 |
| 1 | 2 | 3 | 1 | 2 | 3 | 1 | 2 | 3 |
| ศาสตร์และศิลป์ดิจิทัล | - | 1,223 | 595 | 1,602 | 2,457 | 1,948 | 2,340 | 3,559 | 2,210 |
| วิศวกรรมศาสตร์ | - | - | - | 802 | 704 | 501 | 3,359 | 4,072 | 3,006 |
| SUT X-Lane | - | - | - | - | - | - | - | 28 | - |
| รวมภาคการศึกษา | - | 1,223 | 595 | 2,404 | 3,161 | 2,449 | 5,699 | 7,659 | 5,216 |
| รวมปีการศึกษา | 1,818 | 8,014 | 18,574 |
| รวมปีงบประมาณ |  | 4,222 | 11,309 |  |

**ตัวชี้วัดที่ 7 จำนวนหลักสูตรที่ได้รับการรับรองมาตรฐาน (Accreditation) (น้ำหนัก 5)**

**ชนิดของตัวชี้วัด :** ผลผลิต

**นิยาม/คำอธิบาย :**

ระบบประกันคุณภาพการศึกษาระดับหลักสูตร (Quality Assurance at Program Level) แบ่งออกได้เป็นการประกันคุณภาพภายใน (Internal Quality Assurance) เป็นกระบวนการที่ดำเนินการภายในมหาวิทยาลัยเพื่อให้มั่นใจว่าการบริหารจัดการทุกหลักสูตรมีคุณภาพและเป็นไปตามมาตรฐาน เป้าหมายเพื่อการติดตาม ประเมิน และปรับปรุงคุณภาพการจัดการหลักสูตร ส่วนการประกันคุณภาพภายนอก (External Quality Assurance) เป็นการดำเนินการโดยหน่วยงานภายนอกซึ่งเป็นองค์กรอิสระ เพื่อการตรวจสอบ ประเมินและเทียบเคียงคุณภาพของหลักสูตร การรับรองมาตรฐานคุณภาพ (Quality Accreditation) การรับรองคุณภาพ หมายถึง การรับรองหรือไม่รับรองคุณภาพตามมาตรฐาน โดยการประเมินว่าสถานศึกษา/หลักสูตร ได้ดำเนินการครบถ้วนตามเกณฑ์มาตรฐานที่กำหนด ซึ่งใช้กับหลักสูตรที่ผลิตบุคลากรทางวิชาชีพ เช่น แพทย์ วิศวกร นักบัญชี เป็นต้น

ตัวอย่างเกณฑ์การรับรองมาตรฐานคุณภาพหลักสูตร (1) ASEAN University Network Quality Assurance Standard (AUN-QA) ใช้ได้กับทุกหลักสูตร (2) Association to Advance Collegiate Schools for Business (AACSB) สถาบันรับรองมาตรฐานการศึกษาทางด้านบริหารธุรกิจและการบัญชีทั่วโลก (3) World Federation for Medical Education (WFME) The Institute for Medical Education Accreditation (IMEAc) ภารกิจรับรองหลักสูตรแพทยศาสตร์ ในประเทศไทย (4) Accreditation Board for Engineering & Technology (ABET) หลักสูตรวิศวกรรมศาสตร์ในประเทศสหรัฐอเมริกา (5) Thailand Accreditation Board of Engineering Education (TABEE) หลักสูตรวิศวกรรมศาสตร์ สภาวิศวกร (6) Commission of Dental Accreditation (CODA) หลักสูตรทันตแพทยศาสตรบัณฑิต (7) Commission on Collegiate Nursing Education (CCNE) หลักสูตรพยาบาลศาสตรบัณฑิต เป็นต้น

**ข้อมูลประกอบการคำนวณตัวชี้วัด :**

หลักสูตรที่สมัครรับการประเมินเพื่อขอรับรองมาตรฐานคุณภาพหลักสูตร ตามระบบ Outcome-based Education จากองค์กรรับรองมาตรฐานทั้งในประเทศและต่างประเทศ

ประกาศนียบัตรการได้รับการรับรองมาตรฐานคุณภาพของหลักสูตรจากองค์กรรับรองมาตรฐาน

**วิธีการคำนวณ/วิเคราะห์ :**

นับจำนวนหลักสูตรที่ได้รับการรับรองมาตรฐาน

**ผู้บันทึกข้อมูล/แหล่งข้อมูล :** ส่วนส่งเสริมวิชาการ

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายวิชาการและประกันคุณภาพ

2) ส่วนส่งเสริมวิชาการ

3) สำนักวิชาทุกสำนักวิชา

**รอบปีการเก็บข้อมูล :** ปีการศึกษา

**เกณฑ์การให้คะแนน :** พิจารณาจากหลักสูตรที่ได้รับการรับรองมาตรฐานเพิ่มขึ้นต่อปี จากองค์กรรับรองมาตรฐานภายนอกทั้งในระดับชาติ และนานาชาติ

|  |  |
| --- | --- |
| **เกณฑ์การให้คะแนน** | **คะแนน** |
| ได้รับการรับรองเพิ่มขึ้น 4 หลักสูตร | 5 |
| ได้รับการรับรองเพิ่มขึ้น 3 หลักสูตร | 4 |
| ได้รับการรับรองเพิ่มขึ้น 2 หลักสูตร  | 3 |
| ได้รับการรับรองเพิ่มขึ้น 1 หลักสูตร | 2 |
| อยู่ในขั้นตอนการขอรับรอง | 1 |

ข้อมูลพื้นฐาน : ปีการศึกษา 2563 มีหลักสูตรได้รับการรับรองมาตรฐานแล้ว จำนวน 3 หลักสูตรคือ (1) หลักสูตรแพทยศาสตร์บัณฑิต ตามเกณฑ์มาตรฐานของ WFME (World Federation for Medical Education) (2) หลักสูตรวิศวกรรมศาสตรบัณฑิต
สาขาวิศวกรรมโยธา และ (3) หลักสูตรวิศวกรรมศาสตรบัณฑิต สาขาวิชาวิศวกรรมการผลิตอัตโนมัติและหุ่นยนต์ ตามเกณฑ์มาตรฐานของ คณะอนุกรรมการรับรองมาตรฐานคุณภาพการศึกษาวิศวกรรมศาสตร์ สภาวิศวกร (Thailand Accreditation Board of Engineering Education, TABEE)

ปีการศึกษา 2564 มีหลักสูตรได้รับการรับรองมาตรฐานเพิ่ม จำนวน 2 หลักสูตรคือ (1) หลักสูตรวิศวกรรมศาสตรบัณฑิต สาขาวิศวกรรมโยธา ตามเกณฑ์มาตรฐานของ Accreditation Board of Engineering and Technology (ABET) ประเทศสหรัฐอเมริกา และ (2) หลักสูตรวิศวกรรมศาสตรบัณฑิต สาขาวิศวกรรมพอลิเมอร์ ตามเกณฑ์มาตรฐานของคณะอนุกรรมการรับรองมาตรฐานคุณภาพการศึกษาวิศวกรรมศาสตร์ สภาวิศวกร (Thailand Accreditation Board of Engineering Education, TABEE)

ปีการศึกษา 2565 มีหลักสูตรอยู่ในขั้นตอนการขอรับรอง AUNQA จำนวน 4 หลักสูตร TABEE จำนวน 4 หลักสูตร ไม่มีหลักสูตรได้รับการรับรองมาตรฐานเพิ่ม

**ตัวชี้วัดที่ 8 จำนวนบุคลากรที่ได้รับการรับรอง UKPSF (น้ำหนัก 5)**

**ชนิดของตัวชี้วัด :** ผลผลิต

**นิยาม/คำอธิบาย :**

คุณภาพการสอนของอาจารย์ที่เป็นไปตามมาตรฐานสากล โดยอ้างอิงตามกรอบมาตรฐานวิชาชีพ The UK Professional Standards Framework (UKPSF) ของ The Higher Education Academy (HEA) เพื่อส่งเสริมและพัฒนาให้อาจารย์ผู้สอนมีทักษะด้านการสอน มีสื่อและเทคนิคการสอนที่มีประสิทธิภาพและเอื้อต่อการเรียนรู้ของผู้เรียนในศตวรรษที่ 21 โดยมีองค์ประกอบของกรอบมาตรฐานวิชาชีพใน 3 มิติ คือ (1) มิติด้านกิจกรรม (Areas of Activity)
(2) มิติด้านความรู้หลัก (Core knowledge) และ (3) มิติด้านค่านิยมทางวิชาชีพ (Professional Values)

**ข้อมูลประกอบการคำนวณตัวชี้วัด :**

1. จำนวนอาจารย์ประจำที่เข้ารับการอบรมการพัฒนาสมรรถภาพด้านการเรียนการสอน ตามกรอบมาตรฐานวิชาชีพ UKPSF
2. จำนวนบุคลากรสายวิชาการประเภทอาจารย์ประจำ และบุคลากรสายปฏิบัติการที่ได้รับวิทยฐานะด้านการสอน และการสนับสนุนการสอนจาก UKPSF ตั้งแต่ระดับ Associate Fellow ขึ้นไป

**วิธีการคำนวณ/วิเคราะห์ :**

ค่าถ่วงน้ำหนัก : ภาคีเมธีการสอน (AFHEA) = 1 จำนวนบุคลากรที่ได้รับการรับรอง AF

เมธีการสอน (FHEA) = 2 จำนวนบุคลากรที่ได้รับการรับรอง FH

วุฒิเมธีการสอน (SFHEA) = 3 จำนวนบุคลากรที่ได้รับการรับรอง SF

มุขเมธีการสอน (PFHEA) = 4 จำนวนบุคลากรที่ได้รับการรับรอง PF

คะแนนถ่วงน้ำหนักเท่ากับผลรวมของค่าถ่วงน้ำหนักคูณกับจำนวนบุคลากรที่ได้รับการรับรองในแต่ละระดับหรือเท่ากับ (1 x AF) + (2 x FH) + (3 x SF) + (4 x PF)

**ผู้บันทึกข้อมูล/แหล่งข้อมูล :** สถานพัฒนาคณาจารย์

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายวิชาการและประกันคุณภาพ

2) สถานพัฒนาคณาจารย์

3) สำนักวิชาทุกสำนักวิชา

**รอบปีการเก็บข้อมูล :** ปีงบประมาณ

**เกณฑ์การให้คะแนน :**

|  |  |
| --- | --- |
| **เกณฑ์การให้คะแนน** | **คะแนน** |
| ช่วงคะแนนถ่วงน้ำหนัก มากกว่า 80 | 5 |
| ช่วงคะแนนถ่วงน้ำหนัก 75 – 79 | 4 |
| ช่วงคะแนนถ่วงน้ำหนัก 70 – 74 | 3 |
| ช่วงคะแนนถ่วงน้ำหนัก 65 – 69 | 2 |
| ช่วงคะแนนถ่วงน้ำหนัก น้อยกว่า 64 | 1 |

ข้อมูลพื้นฐาน : ข้อมูลจากสถานพัฒนาคณาจารย์ บุคลากรที่ได้รับการรับรองวิทยฐานะด้านการสอนและสนับสนุนการสอน โดยอ้างอิงตามกรอบมาตรฐานวิชาชีพ The UK Professional Standards Framework (UKPSF) ปีงบประมาณ 2566 มีจำนวนเพิ่มขึ้น 35 คน หรือเป็นค่าถ่วงน้ำหนักเท่ากับ 70 (กรกฎาคม พ.ศ. 2566) รวมจำนวนอาจารย์ประจำที่ได้รับการรับรองทั้งหมด 136 คน
(ไม่รวมอาจารย์ที่ลาออก เกษียณ จำนวน 14 คน บุคลากรสายสนับสนุน ผู้ช่วยสอน อาจารย์พิเศษ 16 คน) คิดเป็นร้อยละ 25.37 จากบุคลากรสายวิชาการทั้งหมด 536 คน (บุคลากรสายวิชาการ ไม่รวมบุคลากรของ โรงเรียนสุรวิวัฒน์)

|  |  |  |
| --- | --- | --- |
| ระดับ | จำนวนสะสม (คน) | ค่าถ่วงน้ำหนัก |
| 2560-2565 | 2566 | รวม | 2566 |
| ภาคีเมธีการสอน (AFHEA) | 53 | 11 | 64 | 11 |
| เมธีการสอน (FHEA) | 42 | 13 | 55 | 26 |
| วุฒิเมธีการสอน (SFHEA) | 35 | 11 | 46 | 33 |
| มุขเมธีการสอน (PFHEA) | 1 | 0 | 1 | 0 |
| รวม | 131 | 35 | 166 | 70 |

**ตัวชี้วัดที่ 9 ผลลัพธ์การส่งเสริมการนำเอาองค์ความรู้ด้านวิทยาศาสตร์และเทคโนโลยี ไปพัฒนาและสร้างสรรค์นวัตกรรม เพื่อสร้างผลกระทบทั้งในเชิงเศรษฐกิจและสังคมในรูปแบบ Startup/Spin Off (น้ำหนัก 10)**

**นิยาม/คำอธิบาย :**

**Startup** หมายถึง รูปแบบการจัดตั้งวิสาหกิจเริ่มต้นที่มีแนวคิดหลักมาจากนักศึกษา นักวิจัย คณาจารย์ บุคลากรของมหาวิทยาลัย รวมถึงศิษย์เก่าหรือบุคคลทั่วไปที่มาใช้องค์ความรู้ของมหาวิทยาลัยไปทำเป็นธุรกิจใหม่ โดยเป็นแนวคิดที่ได้รับการส่งเสริมและพัฒนาความเป็นผู้ประกอบการอย่างเข้มข้น ทั้งนี้แนวคิดธุรกิจของ Startup ที่จะจัดตั้งวิสาหกิจเริ่มต้นนี้อาจจะไม่ได้เกี่ยวข้องกับทรัพย์สินทางปัญญาของมหาวิทยาลัย หรืออาจจะไปขออนุญาตใช้สิทธิ์ในทรัพย์สินทางปัญญาของมหาวิทยาลัย (แต่ไม่ใช่นักวิจัยของงานนั้น ๆ) ได้รับการสนับสนุนให้จัดตั้งเป็นนิติบุคคล ที่มีนักศึกษา นักวิจัย คณาจารย์ หรือบุคลากรของมหาวิทยาลัยร่วมเป็นผู้ถือหุ้น และได้รับการสนับสนุนให้รับทุนพัฒนาธุรกิจในระดับ Idea Stage หรือ Seed Stage ขึ้นไป โดยแบ่งเป็น

1. Innovation-Driven Enterprise (IDE) หมายถึง แนวคิดหรือหน่วยธุรกิจที่มุ่งเน้นการดำเนินธุรกิจบนพื้นฐานความต้องการของตลาดโลก โดยสร้างสรรค์นวัตกรรมที่สามารถสร้างขีดความสามารถในการแข่งขันและมีศักยภาพในการเติบโตสูง
2. SME & Small Business Startup หมายถึง แนวคิดหรือหน่วยธุรกิจที่ต้องสนองความต้องการของตลาดด้วยสินค้าและบริการแบบเดิม มีแนวคิดในการดำเนินธุรกิจที่ไม่ซับซ้อนและมีความสามารถในการแข่งขันจำกัด

**Spin Off** หมายถึง รูปแบบการจัดตั้งวิสาหกิจเริ่มต้นที่มีพื้นฐานจากองค์ความรู้ ผลงานวิจัยและพัฒนา และทรัพย์สินทางปัญญาของมหาวิทยาลัย โดยได้รับการส่งเสริมและพัฒนาความเป็นผู้ประกอบการอย่างเข้มข้นรวมทั้งได้รับการสนับสนุนให้รับทุนพัฒนาธุรกิจในระดับ Idea Stage หรือ Seed Stage ขึ้นไป หรือได้รับการสนับสนุนให้จัดตั้งเป็น
นิติบุคคล ที่มีนักศึกษา นักวิจัย คณาจารย์ หรือบุคลากรของมหาวิทยาลัยร่วมเป็นผู้ถือหุ้น และ/หรือมหาวิทยาลัยจะ
เข้าร่วมถือหุ้น หรือร่วมลงทุนในกิจการนั้น\* (อาจจะโดยการแปลงทรัพย์สินทางปัญญาและ/หรือการสนับสนุนเป็นจำนวนหุ้นในบริษัท) ทั้งนี้จะหมายรวมถึงการที่นักวิจัยขอเป็นเจ้าของผลงานวิจัยจากผู้ให้ทุนและนำมาพัฒนาเป็นธุรกิจและได้รับการสนับสนุนจากมหาวิทยาลัย แต่มหาวิทยาลัยอาจจะสละไม่เป็นเจ้าของเลยก็ได้\*\*

หมายเหตุ:

\*ทั้งนี้มหาวิทยาลัยอยู่ในระหว่างดำเนินการเรื่องการจัดตั้ง Holding Company เพื่อดูแลการลงทุนและถือหุ้นในบริษัท Spin Off ดังนั้นในช่วงนี้ การเป็น Spin Off จึงนับส่วนที่มหาวิทยาลัยวางแผนจะร่วมเป็นเจ้าของ

\*\*เพื่อรองรับพระราชบัญญัติส่งเสริมการใช้ประโยชน์ผลงานวิจัยและนวัตกรรม (ที่ประชุมร่วมกันของรัฐสภา ครั้งที่ 7 เมื่อวันที่ 17 กันยายน พ.ศ. 2564 ได้มีมติเห็นชอบในพรบ.นี้แล้ว) อนุญาตให้นักวิจัยสามารถขอเป็นเจ้าของและเป็นผู้นำผลงานไปใช้ประโยชน์ได้

**Idea Stage** หมายถึง ระดับการดำเนินกิจกรรมในการพัฒนาแนวคิดสู่ธุรกิจนวัตกรรม ซึ่งผ่านกระบวนการทดสอบแนวคิดกับกลุ่มลูกค้าเป้าหมายในเบื้องต้น และได้พัฒนาต้นแบบผลิตภัณฑ์หรือบริการนวัตกรรม โดยได้รับทุนสนับสนุนจากหน่วยงานภาครัฐและเอกชน ทั้งนี้อาจจะจดจัดตั้งเป็นนิติบุคคลหรือไม่ก็ได้

**Seed Stage** หมายถึง ระดับการดำเนินกิจกรรมในการเริ่มต้นธุรกิจนวัตกรรม มีการทดสอบความเป็นไปได้ทั้งทางธุรกิจและทางเทคโนโลยี ได้ทดสอบผลิตภัณฑ์หรือบริการนวัตกรรมกลับกลุ่มลูกค้าเป้าหมาย และได้รับทุนสนับสนุนจากหน่วยงานภาครัฐและภาคเอกชน เพื่อจดจัดตั้งเป็นนิติบุคลลเพื่อประกอบการธุรกิจ

**นักศึกษา** หมายถึง นักศึกษาทั้งในระบบปริญญาตรี ปริญญาโท ปริญญาเอก และการศึกษาตลอดช่วงวัย
ของมหาวิทยาลัยเทคโนโลยีสุรนารี และผู้สำเร็จการศึกษาไม่เกิน 5 ปี นับจากวันที่อนุมัติปริญญาบัตรหรือประกาศนียบัตร

**ตัวชี้วัดย่อยที่ 9.1 จำนวนทีม และนิติบุคคลที่มีนักศึกษา คณาจารย์ นักวิจัย และบุคลากรของมหาวิทยาลัยเข้าร่วมดำเนินการ หรือเข้าถือหุ้น เพื่อพัฒนาและดำเนินธุรกิจทั้งลักษณะ Startup หรือ Spin Off (น้ำหนัก 3.5)**

**ชนิดของตัวชี้วัด :**  ผลผลิต

**ข้อมูลประกอบการคำนวณตัวชี้วัด :**

1. จำนวนทีม Startup/ Spin Off ที่มีนักศึกษา คณาจารย์ นักวิจัย และบุคลากรของมหาวิทยาลัยเข้าร่วมทีมเพื่อพัฒนาและดำเนินธุรกิจที่เริ่มต้นดำเนินในการแต่ละปี
2. จำนวนนิติบุคคลที่มีนักศึกษา คณาจารย์ นักวิจัย และบุคลากรของมหาวิทยาลัยเข้าร่วมถือหุ้น เพื่อพัฒนาและดำเนินธุรกิจที่จดทะเบียนนิติบุคคลในแต่ละปี

**วิธีการคำนวณ/วิเคราะห์ :**

1. ทีม Startup/Spin Off ทีมีนักศึกษา คณาจารย์ นักวิจัย และบุคลากรของมหาวิทยาลัยเข้าร่วมทีมเพื่อพัฒนาและดำเนินธุรกิจ โดยได้สมัครเข้าร่วมโครงการบ่มเพาะความเป็นผู้ประกอบการและนวัตกรรมกับหน่วยงานด้านการบ่มเพาะฯ ของมหาวิทยาลัย และได้รับทุนสนับสนุนในระยะ Idea Stage หรือ Seed Stage ขึ้นไป
2. นิติบุคคลที่มีนักศึกษา คณาจารย์ นักวิจัย และบุคลากรของมหาวิทยาลัยเข้าร่วมถือหุ้น เพื่อพัฒนาและดำเนินธุรกิจ ที่จดทะเบียนนิติบุคคลในแต่ละปี

**ผู้บันทึกข้อมูล/แหล่งข้อมูล :** เทคโนธานี

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายพันธกิจสัมพันธ์ นวัตกรรม และความเป็นผู้ประกอบการ

2) รองอธิการบดีฝ่ายพัฒนานักศึกษาและศิษย์เก่าสัมพันธ์

3) เทคโนธานี

4) สถานพัฒนาความเป็นผู้ประกอบการสำหรับนักศึกษา

**รอบปีการเก็บข้อมูล :** ปีงบประมาณ

**ตัวชี้วัดย่อยที่ 9.1.1 จำนวนทีม และนิติบุคคลที่มีนักศึกษา คณาจารย์ นักวิจัย และบุคลากรของมหาวิทยาลัยเข้าร่วมดำเนินการ หรือเข้าถือหุ้น เพื่อพัฒนาและดำเนินธุรกิจลักษณะ Startup (น้ำหนัก 1.5)**

**เกณฑ์การให้คะแนน :** จำนวนทีม และนิติบุคคลที่มีนักศึกษา คณาจารย์ นักวิจัย และบุคลากรของมหาวิทยาลัยเข้าร่วมดำเนินการ หรือเข้าถือหุ้น เพื่อพัฒนาและดำเนินธุรกิจลักษณะ Startup

| **เกณฑ์การให้คะแนน** | **คะแนน** |
| --- | --- |
| จำนวน Startup มากกว่า 16 ทีม/ปี | 5 |
| จำนวน Startup มากกว่า 14 ทีม/ปี | 4 |
| จำนวน Startup มากกว่า 12 ทีม/ปี | 3 |
| จำนวน Startup มากกว่า 10 ทีม/ปี | 2 |
| จำนวน Startup มากกว่า 8 ทีม/ปี | 1 |

ข้อมูลพื้นฐาน : จำนวน Startup ในปีงบประมาณ พ.ศ. 2565 จำนวนรวม 11 ทีม

จำนวน Startup ในปีงบประมาณ พ.ศ. 2566 (ไตรมาสที่ 3) จำนวนรวม 12 ทีม

จำนวน Startup ค่าเฉลี่ย 2 ปีย้อนหลัง (ปีงบประมาณ พ.ศ. 2565 และปี พ.ศ. 2566) เท่ากับ 12 ทีม

โดยเก็บข้อมูลจากทีม Startup ที่ได้รับทุนจากโครงการ Startup Thailand League, Ideation ของกองทุนพัฒนาผู้ประกอบการเทคโนโลยีและนวัตกรรม (TED Fund) และโครงการอื่น ๆ ในลักษณะเดียวกัน

**ตัวชี้วัดย่อยที่ 9.1.2 จำนวนทีม และนิติบุคคลที่มีนักศึกษา คณาจารย์ นักวิจัย และบุคลากรของมหาวิทยาลัยเข้าร่วมดำเนินการ หรือเข้าถือหุ้น เพื่อพัฒนาและดำเนินธุรกิจลักษณะ Spin Off (น้ำหนัก 2)**

**เกณฑ์การให้คะแนน :** จำนวนทีม และนิติบุคคลที่มีนักศึกษา คณาจารย์ นักวิจัย และบุคลากรของมหาวิทยาลัยเข้าร่วมดำเนินการ หรือเข้าถือหุ้น เพื่อพัฒนาและดำเนินธุรกิจทั้งลักษณะ Spin Off

| **เกณฑ์การให้คะแนน** | **คะแนน** |
| --- | --- |
| จำนวน Spin Off มากกว่า 21 ทีม/ปี | 5 |
| จำนวน Spin Off มากกว่า 18 ทีม/ปี | 4 |
| จำนวน Spin Off มากกว่า 15 ทีม/ปี | 3 |
| จำนวน Spin Off มากกว่า 12 ทีม/ปี | 2 |
| จำนวน Spin Off มากกว่า 9 ทีม/ปี | 1 |

ข้อมูลพื้นฐาน : จำนวน Spin-off ในปีงบประมาณ พ.ศ. 2565 จำนวนรวม 12 ทีม

จำนวน Spin-off ในปีงบประมาณ พ.ศ. 2566 (ไตรมาสที่ 3) จำนวนรวม 17 ทีม

จำนวน Spin-off ค่าเฉลี่ย 2 ปีย้อนหลัง (ปีงบประมาณ พ.ศ. 2565 และปี พ.ศ. 2566) เท่ากับ 15 ทีม

โดยเป็นการเก็บข้อมูลจากทีม Spin Off ที่ได้รับทุนจากกองทุนพัฒนาผู้ประกอบการเทคโนโลยีและนวัตกรรม ทุนจาก
สำนักงานเศรษฐกิจดิจิทัล และโครงการ Deep Tech ภายใต้การสนับสนุนจากหน่วยบริหารและจัดการทุนเพื่อเพิ่มขีด
ความสามารถในการแข่งขันของประเทศ (บพข.)

**ตัวชี้วัดย่อยที่ 9.2 จำนวนนักศึกษา/บัณฑิตศึกษาที่เป็นผู้ประกอบการ (น้ำหนัก 2)**

**ชนิดของตัวชี้วัด :**  ผลผลิต

**นิยาม/คำอธิบาย :**

1. จำนวนนักศึกษา/บัณฑิตศึกษาที่เป็นผู้ประกอบการ หมายถึง นักศึกษา/บัณฑิต (จบการศึกษาไม่เกิน 5 ปี) ที่เป็นผู้ประกอบการใหม่ในรอบปีการศึกษาที่ผ่านมา โดยต้องเป็นผู้ก่อตั้ง (Founder) หรือผู้ร่วมก่อตั้งธุรกิจ (Co-Founder)
2. จำนวนนักศึกษาทั้งหมด หมายถึง นักศึกษาของสถาบันอุดมศึกษา (ปริญญาตรีและบัณฑิตศึกษา) ที่รายงานในระบบ CHE QA Online รอบปีการศึกษาที่ผ่านมาของจำนวนผู้สำเร็จการศึกษาทั้งหมดในแต่ละปี
3. ผู้ประกอบการ หมายถึง นักศึกษา/บัณฑิต (จบการศึกษาไม่เกิน 5 ปี) ที่เป็นผู้ก่อตั้ง (Founder) หรือ ผู้ร่วมก่อตั้งธุรกิจ (Co-Founder) หรือบริหารธุรกิจของครอบครัว หรือประกอบอาชีพอิสระ ในธุรกิจที่มีลักษณะดังนี้
	1. ธุรกิจนวัตกรรมทั้งในประเภท Startup และ Spin Off
	2. ธุรกิจที่ดำเนินงานเพียงบุคคลเพียงคนเดียว (Solo Entrepreneur) โดยใช้ความรู้ ทักษะ และความเชี่ยวชาญวิชาชีพในการดำเนินธุรกิจ
	3. ธุรกิจแฟรนไชส์ โดยนักศึกษา/บัณฑิต เป็นผู้ซื้อสิทธิในการใช้ตราสินค้า องค์ความรู้และแนวทางการดำเนินธุรกิจจากบริษัทผู้ทรงสิทธิในการดำเนินธุรกิจ (Franchisor)
	4. ธุรกิจเกษตร โดยนักศึกษา/บัณฑิต เป็นผู้ดำเนินธุรกิจเกษตรที่เป็นการยกระดับจากการทำการเกษตรแบบที่พึงพาทรัพยากรทางธรรมชาติ เป็นการทำการเกษตรที่มุ่งเน้นการสร้างผลิตภาพ (Productivity) และสร้างผลกำไรในการดำเนินงาน
	5. บริหารธุรกิจครอบครัวโดยนำความรู้และนวัตกรรมไปปรับใช้ในธุรกิจครอบครัว ตัวอย่างเช่น นำไปปรับทิศทางหรือรูปแบบธุรกิจครอบครัว หรือพัฒนาผลิตภัณฑ์ใหม่ หรือพัฒนาธุรกิจใหม่ของครอบครัว

**ข้อมูลประกอบการคำนวณตัวชี้วัด :**

1. ข้อมูลการตอบแบบสอบถามภาวะการมีงานทำของบัณฑิตในแต่ละปี
2. ข้อมูลจากฐานข้อมูลศิษย์เก่า
3. ข้อมูล Startup/Spin off จากฐานข้อมูลของสถานพัฒนาความเป็นผู้ประกอบการสำหรับนักศึกษา
4. ข้อมูล Startup/Spin off จากฐานข้อมูลของเทคโนธานี

**วิธีการคำนวณ/วิเคราะห์ :**

การคำนวณและวิเคราะห์เพื่อรายงานผลโครงการพลิกโฉมมหาวิทยาลัย (Reinventing University)

X = ร้อยละของนักศึกษา/บัณฑิตศึกษาที่เป็นผู้ประกอบการ

 จำนวนนักศึกษา/บัณฑิต ที่เป็นผู้ประกอบการ (ในรอบปีการศึกษา 5 ปี) x 100

x =

 จำนวนนักศึกษาทั้งหมด

**ผู้บันทึกข้อมูล/แหล่งข้อมูล :** เทคโนธานี

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายพันธกิจสัมพันธ์ นวัตกรรม และความเป็นผู้ประกอบการ

2) รองอธิการบดีฝ่ายพัฒนานักศึกษาและศิษย์เก่าสัมพันธ์

3) เทคโนธานี

4) สถานพัฒนาความเป็นผู้ประกอบการสำหรับนักศึกษา

5) สำนักวิชา/สาขาวิชา

6) ฝ่ายศิษย์เก่าสัมพันธ์ ส่วนกิจการนักศึกษา

**รอบปีการเก็บข้อมูล :** ปีการศึกษา

**เกณฑ์การให้คะแนน :** จำนวนนักศึกษา/บัณฑิตศึกษาที่เป็นผู้ประกอบการ

| **เกณฑ์การให้คะแนน** | **คะแนน** |
| --- | --- |
| ไม่น้อยกว่าร้อยละ 4.50 ของจำนวนนักศึกษาทั้งหมด | 5 |
| ไม่น้อยกว่าร้อยละ 4.25 ของจำนวนนักศึกษาทั้งหมด | 4 |
| ไม่น้อยกว่าร้อยละ 4.00 ของจำนวนนักศึกษาทั้งหมด | 3 |
| ไม่น้อยกว่าร้อยละ 3.75 ของจำนวนนักศึกษาทั้งหมด | 2 |
| ไม่น้อยกว่าร้อยละ 3.50 ของจำนวนนักศึกษาทั้งหมด | 1 |

ข้อมูลพื้นฐาน : ร้อยละของนักศึกษา/บัณฑิตศึกษาที่เป็นผู้ประกอบการ
ปีงบประมาณ พ.ศ 2566 (ไตรมาสที่ 3) นักศึกษา/บัณฑิตผู้ประกอบการสะสม 5 ปี จำนวนรวม 542 คน จากจำนวนนักศึกษาทั้งหมดประมาณ 13,875 คน คิดเป็นร้อยละ 3.91

ปีงบประมาณ พ.ศ. 2565 นักศึกษา/บัณฑิตผู้ประกอบการสะสม 5 ปี จำนวนรวม 282 คน จากจำนวนนักศึกษาทั้งหมดประมาณ 16,000 คน คิดเป็นร้อยละ 1.76

**ตัวชี้วัดย่อยที่ 9.3 จำนวนนักศึกษาที่ลงทะเบียนเรียนในรายวิชาและกิจกรรมที่เกี่ยวข้องกับการพัฒนาความเป็นผู้ประกอบการและนวัตกรรม (น้ำหนัก 4.5)**

**ชนิดของตัวชี้วัด :**  ผลผลิต

**นิยาม/คำอธิบาย :**

กิจกรรมการพัฒนาความเป็นผู้ประกอบการและนวัตกรรม หมายถึง กิจกรรมเสริมนอกหลักสูตร (Extracurricular Activities) ที่มีวัตถุประสงค์/เป้าหมาย (Expected learning outcome) ในการพัฒนาความรู้ ทักษะ และคุณลักษณะความเป็นผู้ประกอบการและนวัตกรรม

**ข้อมูลประกอบการคำนวณตัวชี้วัด :**

1. จำนวนวิชาที่เปิดสอนในแต่ละภาคการศึกษาที่มีความเกี่ยวข้องกับการพัฒนาความเป็นผู้ประกอบการและนวัตกรรม
2. จำนวนกิจกรรมที่จัดในแต่ละภาคการศึกษาที่มีความเกี่ยวข้องกับการพัฒนาความเป็นผู้ประกอบการและนวัตกรรม
3. จำนวนนักศึกษาที่ลงทะเบียนในรายวิชาที่เกี่ยวข้องกับการพัฒนาความเป็นผู้ประกอบการและนวัตกรรม
4. จำนวนนักศึกษาที่ลงทะเบียนในกิจกรรมที่เกี่ยวข้องกับการพัฒนาความเป็นผู้ประกอบการและนวัตกรรม

**ตัวชี้วัดย่อยที่ 9.3.1 จำนวนนักศึกษาที่ลงทะเบียนในรายวิชาที่เกี่ยวข้องกับการพัฒนาความเป็นผู้ประกอบการและนวัตกรรม (น้ำหนัก 2)**

**วิธีการคำนวณ/วิเคราะห์ :**

X = อัตราการเพิ่มขึ้นของนักศึกษาที่ลงทะเบียนเรียนในรายวิชาที่เกี่ยวข้องกับการพัฒนาความเป็นผู้ประกอบการและนวัตกรรม

จำนวนนักศึกษาที่ลงทะเบียนเรียนในรายวิชาฯ ที่เปิดในปีการศึกษาปัจจุบัน –
จำนวนนักศึกษาที่ลงทะเบียนเรียนในรายวิชาฯ ที่เปิดในปีการศึกษาที่ผ่านมา

x =

 จำนวนนักศึกษาที่ลงทะเบียนเรียนในรายวิชาฯ ที่เปิดในปีการศึกษาที่ผ่านมา

**ผู้บันทึกข้อมูล/แหล่งข้อมูล :** สถานพัฒนาความเป็นผู้ประกอบการสำหรับนักศึกษา

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายพันธกิจสัมพันธ์ นวัตกรรม และความเป็นผู้ประกอบการ

2) รองอธิการบดีฝ่ายวิชาการและประกับคุณภาพการศึกษา

3) สถานพัฒนาความเป็นผู้ประกอบการสำหรับนักศึกษา

4) สถานพัฒนาคณาจารย์

5) ส่วนทรัพยากรบุคคล

**รอบปีการเก็บข้อมูล :** ปีงบประมาณ

**เกณฑ์การให้คะแนน :**

| **เกณฑ์การให้คะแนน** | **คะแนน** |
| --- | --- |
| ไม่น้อยกว่าร้อยละ 165.00 | 5 |
| ไม่น้อยกว่าร้อยละ 162.50 | 4 |
| ไม่น้อยกว่าร้อยละ 160.00 | 3 |
| ไม่น้อยกว่าร้อยละ 157.50 | 2 |
| ไม่น้อยกว่าร้อยละ 155.00 | 1 |

ข้อมูลพื้นฐาน : อัตราการเพิ่มขึ้นของนักศึกษาที่ลงทะเบียนเรียนในรายวิชาที่เกี่ยวข้องกับการพัฒนาความเป็นผู้ประกอบการและนวัตกรรม
ปีงบประมาณ พ.ศ. 2566 (ไตรมาสที่ 3) จำนวนนักศึกษา 5,241 คน เพิ่มขึ้นร้อยละ 160.36

 ปีงบประมาณ พ.ศ. 2565 (ไตรมาสที่ 3) จำนวนนักศึกษา 2,013 คน

 (อัตราการเพิ่มขึ้นของนักศึกษาที่ลงทะเบียนเรียนเป็นการเทียบรายไตรมาสของปีปัจจุบันและปีที่ผ่านมา)

**ตัวชี้วัดย่อยที่ 9.3.2 จำนวนนักศึกษาที่ลงทะเบียนในกิจกรรมนอกหลักสูตรที่เกี่ยวข้องกับการพัฒนาความเป็นผู้ประกอบการและนวัตกรรม (น้ำหนัก 2.5)**

**วิธีการคำนวณ/วิเคราะห์ :**

X = อัตราการเพิ่มขึ้นของนักศึกษาที่ลงทะเบียนเรียนกิจกรรมนอกหลักสูตรที่เกี่ยวข้องกับการพัฒนาความเป็นผู้ประกอบการและนวัตกรรม

จำนวนนักศึกษาที่ลงทะเบียนในกิจกรรม ในปีการศึกษาปัจจุบัน – จำนวนนักศึกษาที่ลงทะเบียนในกิจกรรม ในปีการศึกษาที่ผ่านมา

x =

 จำนวนนักศึกษาที่ลงทะเบียนเรียนในกิจกรรมในปีการศึกษาที่ผ่านมา

**ผู้บันทึกข้อมูล/แหล่งข้อมูล :** สถานพัฒนาความเป็นผู้ประกอบการสำหรับนักศึกษา

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายพันธกิจสัมพันธ์ นวัตกรรม และความเป็นผู้ประกอบการ

2) รองอธิการบดีฝ่ายพัฒนานักศึกษาและศิษย์เก่าสัมพันธ์

3) ส่วนกิจการนักศึกษา

4) สถานพัฒนาความเป็นผู้ประกอบการสำหรับนักศึกษา

5) เทคโนธานี

6) ศูนย์สหกิจศึกษาและพัฒนาอาชีพ

**รอบปีการเก็บข้อมูล :** ปีงบประมาณ

**เกณฑ์การให้คะแนน :**

| **เกณฑ์การให้คะแนน** | **คะแนน** |
| --- | --- |
| ไม่น้อยกว่าร้อยละ 80.00 | 5 |
| ไม่น้อยกว่าร้อยละ 77.50 | 4 |
| ไม่น้อยกว่าร้อยละ 75.00 | 3 |
| ไม่น้อยกว่าร้อยละ 72.50 | 2 |
| ไม่น้อยกว่าร้อยละ 70.00 | 1 |

ข้อมูลพื้นฐาน : อัตราการเพิ่มขึ้นของนักศึกษาที่ลงทะเบียนเรียนในรายวิชาที่เกี่ยวข้องกับการพัฒนาความเป็นผู้ประกอบการและนวัตกรรม
ปีงบประมาณ พ.ศ. 2566 (ไตรมาสที่ 3) มีจำนวนนักศึกษาที่เข้าร่วมกิจกรรม 1,222 คน คิดเป็นร้อยละ 75.07

 ปีงบประมาณ พ.ศ. 2565 (ไตรมาสที่ 3) มีจำนวนนักศึกษาที่เข้าร่วมกิจกรรม 698 คน

 (อัตราการเพิ่มขึ้นของนักศึกษาที่ลงทะเบียนในกิจกรรมนอกหลักสูตรเป็นการเทียบรายไตรมาสของปีปัจจุบันและปีที่ผ่านมา)

 หมายเหตุ : ซึ่งผลการดำเนินในระยะ 2 ปีที่ผ่านมา เป็นความผันผวนจากสถานการณ์การแพร่ระบาดของโรคติดเชื้อไวรัส
โคโรนา 2019 (COVID-19) จึงทำให้จำนวนนักศึกษาที่ลงทะเบียนในกิจกรรมนอกหลักสูตรมีสัดส่วนที่แตกต่างกันไป ดังนั้น เพื่อให้การประเมินผลสอดคล้องกับสถานการณ์ จึงกำหนดให้ค่าเป้าหมายในระดับที่ 3 เท่ากับผลการดำเนินงานของปีงบประมาณที่ผ่านมา

**ตัวชี้วัดที่ 10 งบประมาณจากแหล่งทุนภายนอกสนับสนุนการสร้างผู้ประกอบการ/ธุรกิจใหม่ (Startup Co-Investment Funding) (น้ำหนัก 5)**

**ชนิดของตัวชี้วัด :** ผลผลิต

**นิยาม/คำอธิบาย :**

**Startup** หมายถึง รูปแบบการจัดตั้งวิสาหกิจเริ่มต้นที่มีแนวคิดหลักมาจากนักศึกษา นักวิจัย คณาจารย์ บุคลากรของมหาวิทยาลัย รวมถึงศิษย์เก่าหรือบุคคลทั่วไปที่มาใช้องค์ความรู้ของมหาวิทยาลัยไปทำเป็นธุรกิจใหม่ โดยเป็นแนวคิดที่ได้รับการส่งเสริมและพัฒนาความเป็นผู้ประกอบการอย่างเข้มข้น ทั้งนี้แนวคิดธุรกิจของ Startup ที่จะจัดตั้งวิสาหกิจเริ่มต้นนี้อาจจะไม่ได้เกี่ยวข้องกับทรัพย์สินทางปัญญาของมหาวิทยาลัย หรืออาจจะไปขออนุญาตใช้สิทธิ์ในทรัพย์สินทางปัญญาของมหาวิทยาลัย (แต่ไม่ใช่นักวิจัยของงานนั้น ๆ) ได้รับการสนับสนุนให้จัดตั้งเป็นนิติบุคคล ที่มีนักศึกษา นักวิจัย คณาจารย์ หรือบุคลากรของมหาวิทยาลัยร่วมเป็นผู้ถือหุ้น และได้รับการสนับสนุนให้รับทุนพัฒนาธุรกิจในระดับ Idea Stage หรือ Seed Stage ขึ้นไป โดยแบ่งเป็น

1. Innovation-Driven Enterprise (IDE) หมายถึง แนวคิดหรือหน่วยธุรกิจที่มุ่งเน้นการดำเนินธุรกิจบนพื้นฐานความต้องการของตลาดโลก โดยสร้างสรรค์นวัตกรรมที่สามารถสร้างขีดความสามารถในการแข่งขันและมีศักยภาพในการเติบโตสูง
2. SME & Small Business Startup หมายถึง แนวคิดหรือหน่วยธุรกิจที่ต้องสนองความต้องการของตลาดด้วยสินค้าและบริการแบบเดิม มีแนวคิดในการดำเนินธุรกิจที่ไม่ซับซ้อนและมีความสามารถในการแข่งขันจำกัด

**Spin Off** หมายถึง รูปแบบการจัดตั้งวิสาหกิจเริ่มต้นที่มีพื้นฐานจากองค์ความรู้ ผลงานวิจัยและพัฒนา และทรัพย์สินทางปัญญาของมหาวิทยาลัย โดยได้รับการส่งเสริมและพัฒนาความเป็นผู้ประกอบการอย่างเข้มข้นรวมทั้งได้รับการสนับสนุนให้รับทุนพัฒนาธุรกิจในระดับ Idea Stage หรือ Seed Stage ขึ้นไป หรือได้รับการสนับสนุนให้จัดตั้งเป็น
นิติบุคคล ที่มีนักศึกษา นักวิจัย คณาจารย์ หรือบุคลากรของมหาวิทยาลัยร่วมเป็นผู้ถือหุ้น และ/หรือมหาวิทยาลัยจะ
เข้าร่วมถือหุ้น หรือร่วมลงทุนในกิจการนั้น\* (อาจจะโดยการแปลงทรัพย์สินทางปัญญาและ/หรือการสนับสนุนเป็นจำนวนหุ้นในบริษัท) ทั้งนี้จะหมายรวมถึงการที่นักวิจัยขอเป็นเจ้าของผลงานวิจัยจากผู้ให้ทุนและนำมาพัฒนาเป็นธุรกิจและได้รับการสนับสนุนจากมหาวิทยาลัย แต่มหาวิทยาลัยอาจจะสละไม่เป็นเจ้าของเลยก็ได้\*\*

หมายเหตุ :

\*ทั้งนี้มหาวิทยาลัยอยู่ในระหว่างดำเนินการเรื่องการจัดตั้ง Holding Company เพื่อดูแลการลงทุนและถือหุ้นในบริษัท Spin Off ดังนั้นในช่วงนี้ การเป็น Spin Off จึงนับส่วนที่มหาวิทยาลัยวางแผนจะร่วมเป็นเจ้าของ

\*\*เพื่อรองรับพระราชบัญญัติส่งเสริมการใช้ประโยชน์ผลงานวิจัยและนวัตกรรม อนุญาตให้นักวิจัยสามารถขอเป็นเจ้าของและเป็นผู้นำผลงานไปใช้ประโยชน์ได้)

**หน่วยบ่มเพาะวิสาหกิจและนวัตกรรม** หมายถึง หน่วยงานของมหาวิทยาลัยที่ดำเนินกิจกรรมการพัฒนาศักยภาพผู้ประกอบการ บ่มเพาะความเป็นผู้ประกอบการและนวัตกรรม และสนับสนุนการเร่งสร้างการเติบโต

**แหล่งทุนภายนอก** หมายถึง เงินทุนและงบประมาณจากหน่วยงานภาครัฐหรือเอกชนสนับสนุนการดำเนินงาน โดยแบ่งเป็น

1. จำนวนเงินที่ Startup/Spin Off ได้รับรางวัลเงินทุน เงินร่วมลงทุนในปีนั้น ๆ เพื่อพัฒนาและดำเนินธุรกิจ

หมายเหตุ : (1) นับเฉพาะทีม Startup/Spin Off ที่อยู่ภายใต้การดูแลของมหาวิทยาลัย หรือมหาวิทยาลัยถือหุ้นเท่านั้น

* 1. การรายงานเป็นการรายงานจำนวนเงินที่ได้รับเงินทุนเป็นรายปี โดยจะเป็นการบันทึกจำนวนเงินร่วมทุนในแต่ละปีที่บริษัท Startup/Spin Off ได้รับเงิน จนกระทั่งมหาวิทยาลัยออกจากทีม Startup/Spin Off
	2. ไม่นับรวมเงินที่ได้จากขายหุ้น กรณีที่มหาวิทยาลัยออกจากทีม Startup/Spin Off
1. จำนวนเงินที่ Startup/Spin Off ได้รับ หมายถึง เงินที่หน่วยงานนอกสนับสนุนในการพัฒนาแนวคิดสู่ธุรกิจนวัตกรรม ในรูปแบบเงินรางวัล (Awards) จากการแข่งขัน เงินให้เปล่า (Grant) สำหรับการพัฒนาแนวคิด การพัฒนาต้นแบบผลิตภัณฑ์และบริการนวัตกรรม เงินทุนสำหรับเริ่มต้นธุรกิจและพัฒนาผลิตภัณฑ์ (Seed Fund และ Pre-Series Fund) เงินทุนในการเร่งสร้างการเติบโตของกิจการในลักษณะเข้าร่วมหุ้นทั้งระยะ Series A (มูลค่าของธุรกิจไม่น้อยกว่า 30 ล้านบาท หรือ 1 ล้านดอลล่าร์สหรัฐ) และ Series B (มูลค่าของธุรกิจไม่น้อยกว่า 300 ล้านบาท หรือ 10 ล้านดอลล่าร์สหรัฐ) รวมทั้งสิทธิประโยชน์อื่นใดที่สามารถคำนวณเป็นมูลค่าเงินได้ เช่น สิทธิในการใช้ระบบสารสนเทศ สิทธิในการใช้บริการต่าง ๆ เป็นต้น
2. จำนวนเงินที่หน่วยเพาะบ่มวิสาหกิจและนวัตกรรมได้รับงบประมาณ และเงินทุนในการดำเนินกิจกรรม
การพัฒนาความเป็นผู้ประกอบการอย่างเข้มข้น บ่มเพาะความเป็นผู้ประกอบการและนวัตกรรม และสนับสนุนการเร่งสร้างการเติบโต

**ข้อมูลประกอบการคำนวณตัวชี้วัด :**

1. จำนวนงบประมาณจากแหล่งทุนภายนอกสนับสนุนสร้างผู้ประกอบการใหม่ หมายถึง จำนวนเงินที่ได้รับ
การสนับสนุนจากบุคคลหรือหน่วยงานภายนอกเพื่อการสร้างผู้ประกอบการในรอบปีงบประมาณที่ผ่านมา
2. จำนวนงบประมาณทั้งหมด หมายถึง รายจ่ายที่กำหนดให้จ่ายเพื่อการบริการของสถาบันอุดมศึกษารอบปีงบประมาณที่ผ่านมา จากเงินรายได้และงบประมาณแผ่นดินทั้งหมด

**วิธีการคำนวณ/วิเคราะห์ :**

X = อัตราการเพิ่มขึ้นของงบประมาณจากแหล่งทุนภายนอกสนับสนุนการสร้างผู้ประกอบการ/ธุรกิจใหม่ (Startup Co-Investment Funding)

 จำนวนงบประมาณจากแหล่งทุนภายนอกสนับสนุนการสร้างผู้ประกอบการ/ธุรกิจใหม่ของปี

x =

 จำนวนงบประมาณเฉลี่ย 3 ปีก่อนหน้า

**ผู้บันทึกข้อมูล/แหล่งข้อมูล :** เทคโนธานี

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายพันธกิจสัมพันธ์ นวัตกรรม และความเป็นผู้ประกอบการ

2) รองอธิการบดีฝ่ายวิจัยและพัฒนาเทคโนโลยี

3) เทคโนธานี

4) สถานพัฒนาความเป็นผู้ประกอบการสำหรับนักศึกษา

**รอบปีการเก็บข้อมูล :** ปีงบประมาณ

**เกณฑ์การให้คะแนน :**

| **เกณฑ์การให้คะแนน** | **คะแนน** |
| --- | --- |
| ไม่น้อยกว่า 2.50 เท่า | 5 |
| ไม่น้อยกว่า 2.25 เท่า | 4 |
| ไม่น้อยกว่า 2.00 เท่า | 3 |
| ไม่น้อยกว่า 1.75 เท่า | 2 |
| ไม่น้อยกว่า 1.50 เท่า | 1 |

ข้อมูลพื้นฐาน : ปีงบประมาณ พ.ศ. 2566 (ไตรมาสที่ 3) ได้รับงบประมาณ จำนวน 32.31 ล้านบาท เพิ่มขึ้นจาก 3 ปีก่อน คิดเป็น 2.06 เท่า
ปีงบประมาณ พ.ศ. 2565 ได้รับงบประมาณ จำนวน 26.18 ล้านบาท เพิ่มขึ้นจาก 3 ปีก่อน 1.46 เท่า
ทั้งนี้ การร่วมลงทุนจากแหล่งทุนภายนอกมีความผันผวนตามสถานการณ์เศรษฐกิจต่าง ๆ และมีความท้าทาย จึงทำให้ตั้ง
ค่าเป้าหมายของปีงบประมาณ พ.ศ. 2567 มีค่าเท่ากับผลการดำเนินงานของปีที่ผ่านมา และมีการเพิ่มขึ้นตามลำดับ

**ตัวชี้วัดที่ 11 ชื่อเสียงของมหาวิทยาลัย (Academic Reputation) (น้ำหนัก 5)**

**ชนิดของตัวชี้วัด :**  ผลผลิต

**นิยาม/คำอธิบาย :**

**ชื่อเสียงของมหาวิทยาลัย (Academic Reputation)** หมายถึง ผลการสำรวจในระดับนานาชาติจากสถาบันการจัดอันดับสถาบันอุดมศึกษาในระดับนานาชาติ

**การเคลื่อนย้ายนักศึกษาและบุคลากร (Staff & Student Mobility)** หมายถึง กิจกรรมที่นักศึกษาและบุคลากรของมหาวิทยาลัยไปแลกเปลี่ยนความรู้ ในบริบทต่าง ๆ ได้แก่

1. จำนวนอาจารย์/นักวิจัยของมหาวิทยาลัยที่ได้ไปสอน/ร่วมสอน/พัฒนาทักษะ ความรู้ และอาจารย์/นักวิจัยของสถาบันอุดมศึกษาจากสถาบันอุดมศึกษาในต่างประเทศที่ได้เข้ามาสอน/ร่วมสอน/พัฒนาทักษะ ความรู้ ในสถาบันอุดมศึกษาอย่างน้อย 1 ภาคการศึกษา/ปีการศึกษา โดยการแลกเปลี่ยนด้านอาจารย์/นักวิจัยของสถาบันอุดมศึกษาตามข้อตกลงระหว่างสถาบันอุดมศึกษา (MOU) ในรอบปีการศึกษาที่ผ่านมา
2. จำนวนนักศึกษาแลกเปลี่ยน หมายถึง นักศึกษาของสถาบันอุดมศึกษาที่ได้ไปเรียนในหลักสูตรระดับปริญญาและนักศึกษาจากสถาบันอุดมศึกษาในต่างประเทศที่ได้เข้ามาเรียนในหลักสูตรระดับปริญญาอย่างน้อย 1 ภาคการศึกษา/ปีการศึกษา โดยการแลกเปลี่ยนด้านนักศึกษาตามข้อตกลงระหว่างสถาบันอุดมศึกษา (MOU) ในรอบปีการศึกษาที่ผ่านมา
3. จำนวนอาจารย์/นักวิจัยที่ไปถ่ายทอด/แลกเปลี่ยนความรู้เพื่อพัฒนาสินค้าและบริการแก่สถานประกอบการในภาคธุรกิจ/อุตสาหกรรมในรอบปีการศึกษาที่ผ่านมา
4. จำนวนอาจารย์/นักวิจัยที่ไปร่วมโครงการหรือกิจกรรมที่บุคคล ชุมชนหรือหน่วยงานทั้งภาครัฐและเอกชนในพื้นที่ที่เข้ามามีส่วนร่วมในการกำหนดและ/หรือดำเนินโครงการ หรือกิจกรรมเพื่อแก้ไข/ลดปัญหา/ส่งเสริมการเรียนรู้ของชุมชน สังคม/ในรอบปีการศึกษาที่ผ่านมา

**ข้อมูลประกอบการคำนวณตัวชี้วัด :**

ผลคะแนนด้านชื่อเสียง (Academic Reputation) ของมหาวิทยาลัย โดยสถาบันการจัดอันดับสถาบันอุดมศึกษาระดับโลกในรอบปีปฏิทินที่ผ่านมา อนึ่งผลคะแนนด้านชื่อเสียงนี้ได้ถูกนำไปใช้เป็นตัวชี้วัดของการจัดกลุ่มมหาวิทยาลัยในโครงการ Reinventing University ของกระทรวงการอุดมศึกษา วิทยาศาสตร์ วิจัยและนวัตกรรม (อว.)

**วิธีการคำนวณ/วิเคราะห์ :**

คะแนนจาก QS World University Ranking (Academic Reputation)

**ผู้บันทึกข้อมูล/แหล่งข้อมูล :** ส่วนแผนงาน

**การบันทึกข้อมูลในระบบสารสนเทศเพื่อการติดตามและประเมินผลงาน :** รายปี

**ผู้รับผิดชอบข้อมูล :** 1) รองอธิการบดีฝ่ายพันธกิจสัมพันธ์ นวัตกรรม และความเป็นผู้ประกอบการ

2) รองอธิการบดีฝ่ายยุทธศาสตร์และงบประมาณ

3) รองอธิการบดีฝ่ายพัฒนานักศึกษาและศิษย์เก่าสัมพันธ์

4) รองอธิการบดีฝ่ายวิชาการและประกันคุณภาพ

5) รองอธิการบดีฝ่ายวิจัยและพัฒนาเทคโนโลยี

6) ศูนย์กิจการนานาชาติ

7) ส่วนประชาสัมพันธ์

**รอบปีการเก็บข้อมูล :** ปีปฏิทิน

**เกณฑ์การให้คะแนน :** ใช้ค่าคะแนนจาก QS

| **เกณฑ์การให้คะแนน** | **คะแนน** |
| --- | --- |
| คะแนนจากการสำรวจชื่อเสียงด้านวิชาการของมหาวิทยาลัย มากกว่าหรือเท่ากับ 10  | 5 |
| คะแนนจากการสำรวจชื่อเสียงด้านวิชาการของมหาวิทยาลัย มากกว่าหรือเท่ากับ 8 | 4 |
| คะแนนจากการสำรวจชื่อเสียงด้านวิชาการของมหาวิทยาลัย มากกว่าหรือเท่ากับ 6 | 3 |
| คะแนนจากการสำรวจชื่อเสียงด้านวิชาการของมหาวิทยาลัย มากกว่าหรือเท่ากับ 4 | 2 |
| คะแนนจากการสำรวจชื่อเสียงด้านวิชาการของมหาวิทยาลัย มากกว่าหรือเท่ากับ 2  | 1 |

ข้อมูลพื้นฐาน : จากฐานข้อมูล QS World University Ranking (Academic Reputation) ในปี พ.ศ. 2565 คะแนนชื่อเสียงด้านวิชาการมหาวิทยาลัยเทคโนโลยีสุรนารี (มทส.) ได้คะแนน 6.2 คะแนน

**3. มิติการบริหารงานเพื่อความเป็นเลิศตามยุทธศาสตร์ (5 ตัวชี้วัด) (น้ำหนัก 25)**

**ตัวชี้วัดที่ 12 ผลการประเมินคุณธรรมและความโปร่งใสในการดำเนินงานของหน่วยงานภาครัฐ (น้ำหนัก 5)**

**ชนิดของตัวชี้วัด :** กระบวนการ

**นิยาม/คำอธิบาย :**

การประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) ถือเป็นเครื่องมือในเชิงบวกที่มุ่งพัฒนาระบบบริหารจัดการในเชิงสร้างสรรค์มากกว่ามุ่งจับผิด
มีวัตถุประสงค์เพื่อให้มหาวิทยาลัยได้รับทราบถึงสถานะและปัญหาการดำเนินงานด้านคุณธรรมและความโปร่งใสขององค์กรผลการประเมินที่ได้จะช่วยให้มหาวิทยาลัยสามารถนำไปใช้ในการปรับปรุงพัฒนามหาวิทยาลัยให้มีประสิทธิภาพในการปฏิบัติงาน การให้บริการ สามารถอำนวยความสะดวก และตอบสนองต่อผู้มีส่วนได้ส่วนเสียได้ดียิ่งขึ้น นอกจากนี้การประเมิน ITA ยังเป็นเครื่องมือในการยกระดับมาตรฐานการดำเนินงานภาครัฐและแผนแม่บทภายใต้ยุทธศาสตร์ชาติประเด็นการต่อต้านการทุจริตและประพฤติมิชอบด้วยเช่นกัน

ผลการประเมินจะประกอบไปด้วยค่าคะแนน โดยมีคะแนนเต็ม 100 คะแนน ประกอบไปด้วย

1. แบบวัดการรับรู้ของผู้มีส่วนได้ส่วนเสียภายใน (IIT) มี 5 ตัวชี้วัด 30 คะแนน
2. แบบวัดการรับรู้ของผู้มีส่วนได้ส่วนเสียภายนอก (EIT) มี 3 ตัวชี้วัด 30 คะแนน

ส่วนที่ 1 : 15 คะแนน ส่วนที่ 2 : 15 คะแนน

1. แบบตรวจการเปิดเผยข้อมูลสาธารณะ (OIT) มี 2 ตัวชี้วัด 40 คะแนน

โดยระดับผลการประเมิน จำแนกออกเป็น 5 ระดับ ดังนี้

|  |  |  |
| --- | --- | --- |
| **คะแนน** | **เงื่อนไข** | **ระดับ** |
| 95.00 – 100 | เครื่องมือการประเมิน คือ IIT, EIT ส่วนที่ 1, EIT ส่วนที่ 2, OIT จะต้องมีผลคะแนนทุกเครื่องมือ 95 คะแนนขึ้นไป | ผ่านดีเยี่ยม |
| 85.00 ขึ้นไป | เครื่องมือการประเมิน คือ IIT, EIT ส่วนที่ 1, EIT ส่วนที่ 2, OIT จะต้องมีผลคะแนนทุกเครื่องมือ 85 คะแนนขึ้นไป | ผ่านดี |
| 85.00 ขึ้นไป | เครื่องมือการประเมิน คือ IIT, EIT ส่วนที่ 1, EIT ส่วนที่ 2, OIT เครื่องมือใดเครื่องมือหนึ่งมีผลคะแนนน้อยกว่า 85 คะแนน | ผ่าน |
| 70.00 – 84.99 | - | ต้องปรับปรุง |
| 0.00 – 69.99 | - | ต้องปรับปรุงโดยด่วน |

ผลการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) เมื่อเปรียบเทียบตามค่าเป้าหมายของตัวชี้วัดที่กำหนดตามนโยบายและแผนงานระดับประเทศ ได้แก่ แผนแม่บทภายใต้ยุทธศาสตร์ชาติ ประเด็นที่ 21 การต่อต้านการทุจริตและประพฤติมิชอบ (พ.ศ. 2561-2580) ซึ่งในระยะแรกของแผนแม่บทฯ (พ.ศ. 2561-2565) ได้กำหนดค่าเป้าหมายของตัวชี้วัด คือ จำนวนหน่วยงานภาครัฐที่รับการประเมิน ITA ผ่านเกณฑ์ 85 คะแนนขึ้นไป ร้อยละ 80 และระยะที่สอง (พ.ศ. 2566-2570) จำนวนหน่วยงานภาครัฐที่รับการประเมิน ITA ผ่านเกณฑ์ 85 คะแนนขึ้นไป ร้อยละ 100

**ข้อมูลประกอบการคำนวณตัวชี้วัด :**

1. ผลการประเมิน ITA ประจำปีงบประมาณ พ.ศ. 2566 ของคณะกรรมการป้องกันและปราบปรามการทุจริตแห่งชาติ
2. ผลการดำเนินงานตามแผนการดำเนินงานเพื่อเตรียมความพร้อมรับการประเมินจากสำนักงานคณะกรรมการป้องกันและปราบปรามการทุจริตแห่งชาติ

**วิธีการคำนวณ/วิเคราะห์ :**

วิเคราะห์จากผลการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) และผลการดำเนินงานตามแผน

**ผู้บันทึกข้อมูล/แหล่งข้อมูล :** เลขานุการคณะทำงานโครงการประเมินคุณธรรมและความโปร่งใสในการดำเนินงานของมหาวิทยาลัยเทคโนโลยีสุรนารี

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** คณะทำงานโครงการประเมินคุณธรรมและความโปร่งใสในการดำเนินงานของมหาวิทยาลัยเทคโนโลยีสุรนารี

**รอบปีการเก็บข้อมูล :** ปีงบประมาณ

**เกณฑ์การให้คะแนน :**

|  |  |
| --- | --- |
| **เกณฑ์การให้คะแนน** | **คะแนน** |
| คะแนนผลการประเมินอยู่ในช่วง 95 – 100 คะแนน และต้องมีผลคะแนน IIT EIT และ OIT 95 คะแนนขึ้นไป | 5 |
| คะแนนผลการประเมินอยู่ในช่วง 85 คะแนนขึ้นไป และต้องมีผลคะแนน IIT EIT และ OIT 85 คะแนนขึ้นไป | 4 |
| คะแนนผลการประเมินอยู่ในช่วง 85 คะแนนขึ้นไป และมีผลคะแนน IIT EIT และ OIT เครื่องมือใดเครื่องมือหนึ่งน้อยกว่า 85 คะแนน | 3 |
| คะแนนผลการประเมินอยู่ในช่วง 70 – 84.99 คะแนน | 2 |
| คะแนนผลการประเมินต่ำกว่า 69.99 คะแนน | 1 |

ข้อมูลพื้นฐาน : ปีงบประมาณ พ.ศ. 2563 มหาวิทยาลัยเทคโนโลยีสุรนารีได้รับผลการประเมินอยู่ในคะแนนรวม 71.74 คะแนน
ระดับผลการประเมิน ระดับ C

ปีงบประมาณ พ.ศ. 2564 มหาวิทยาลัยเทคโนโลยีสุรนารีได้รับผลการประเมินอยู่ในคะแนนรวม 88.88 คะแนน
ระดับผลการประเมิน ระดับ A

ปีงบประมาณ พ.ศ. 2565 มหาวิทยาลัยเทคโนโลยีสุรนารีได้รับผลการประเมินอยู่ในคะแนนรวม 90.59 คะแนน
ระดับผลการประเมิน ระดับ A

**ตัวชี้วัดที่ 13** **ระดับความสำเร็จด้านการพัฒนาและปรับปรุงการบริหารงานบุคคล (น้ำหนัก 5)**

**ชนิดของตัวชี้วัด :** กระบวนการ

**ตัวชี้วัดย่อย :**

ตัวชี้วัดย่อยที่ 13.1 ระดับความสำเร็จด้านการพัฒนาและปรับปรุงโครงสร้างตำแหน่งและเงินเดือนงานของพนักงาน (น้ำหนัก 3.5)

ตัวชี้วัดย่อยที่ 13.2 ระดับความสำเร็จด้านการปรับปรุงระบบสวัสดิการและสิทธิประโยชน์ให้กับพนักงาน (สวัสดิการแบบยืดหยุ่น) (น้ำหนัก 1.5)

**ตัวชี้วัดย่อยที่ 13.1** **ระดับความสำเร็จด้านการพัฒนาและปรับปรุงโครงสร้างตำแหน่งและเงินเดือนงานของพนักงาน (น้ำหนัก 3.5)**

**ชนิดของตัวชี้วัด :** กระบวนการ

**นิยาม/คำอธิบาย :**

การพัฒนาและปรับปรุงโครงสร้างตำแหน่งและเงินเดือนงานของพนักงาน หมายถึง กระบวนการที่มหาวิทยาลัยดำเนินการเพื่อปรับปรุงและพัฒนาโครงสร้างตำแหน่งงานและระบบการตั้งค่าเงินเดือนของพนักงานในองค์กรให้เป็นไปตามความต้องการและเป้าหมายทางการเงินของมหาวิทยาลัย

การพัฒนาปรับปรุงดังกล่าว หากดำเนินการสำเร็จ จะทำให้มหาวิทยาลัยสามารถดำเนินกิจกรรมที่มีประสิทธิภาพและเป็นไปตามยุทธศาสตร์มหาวิทยาลัยได้ดียิ่งขึ้น นอกจากนี้ยังช่วยในการดึงดูดและรักษาพนักงานที่มีความสามารถสูงและสร้างสภาพแวดล้อมที่ดีให้กับการเติบโตและพัฒนาของพนักงานในมหาวิทยาลัย ในมิติต่างๆ ต่อไป

**ข้อมูลประกอบการคำนวณตัวชี้วัด :**

1. ประกาศจัดตั้งคณะทำงานและหรือคณะกรรมการ เพื่อการพัฒนาและปรับปรุงโครงสร้างตำแหน่งและเงินเดือนงานของพนักงาน หรือประกาศที่เกี่ยวข้องกับเรื่องดังกล่าว
2. ประกาศโครงสร้างตำแหน่งและเงินเดือนฉบับปรับปรุง หรือประกาศที่เกี่ยวข้องกับการดำเนินงานดังกล่าว
3. การนำโครงสร้างตำแหน่งและเงินเดือนฉบับปรับปรุง ไปใช้งานในระบบและมีการประเมินผลการใช้งาน
4. การสื่อสารเพื่อทำความเข้าใจถึงระบบโครงสร้างตำแหน่งและเงินเดือนที่ปรับปรุงแล้ว
5. การสื่อสารเพื่อการใช้งานโครงสร้างตำแหน่งและเงินเดือนฉบับปรับปรุงกับระบบการประเมินผลการปฏิบัติงานของพนักงาน
6. หลักฐานอื่นที่สามารถแสดงให้เห็นว่าเป็นไปตามเกณฑ์การประเมินที่กำหนด

**วิธีการคำนวณ/วิเคราะห์ :**

วิเคราะห์เอกสาร กระบวนการ และผลงาน

**ผู้บันทึกข้อมูล/แหล่งข้อมูล :** ส่วนทรัพยากรบุคคล

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายทรัพยากรบุคคลและบริหารทั่วไป

2) ผู้ช่วยอธิการบดีฝ่ายทรัพยากรบุคคล

3) ส่วนทรัพยากรบุคคล

**รอบปีการเก็บข้อมูล :** ปีงบประมาณ

**เกณฑ์การให้คะแนน :**

เกณฑ์การประเมินความสำเร็จ

1. จัดตั้งคณะทำงานพัฒนาและปรับปรุงโครงสร้างตำแหน่งและเงินเดือนของพนักงาน
2. จัดทำแผนดำเนินการพัฒนาและปรับปรุงโครงสร้างตำแหน่งและเงินเดือนของพนักงานที่สอดคล้องกับยุทธศาสตร์และวิสัยทัศน์ของมหาวิทยาลัย
3. ดำเนินการพัฒนาและปรับปรุงโครงสร้างตำแหน่งและเงินเดือนของพนักงานตามแผนดำเนินการ
4. พัฒนาระบบบันทึกโครงสร้างตำแหน่งและเงินเดือนของพนักงาน
5. สื่อสารเพื่อทำความเข้าใจถึงระบบโครงสร้างตำแหน่งและเงินเดือนฉบับใหม่
6. มหาวิทยาลัยให้ความเห็นชอบและนำไปใช้ในปีงบประมาณ พ.ศ. 2568

| **เกณฑ์การให้คะแนน** | **คะแนน** |
| --- | --- |
| มีผลการดำเนินการ 6 ข้อ | 5 |
| มีผลการดำเนินการ 5 ข้อ | 4 |
| มีผลการดำเนินการ 4 ข้อ | 3 |
| มีผลการดำเนินการ 3 ข้อ | 2 |
| มีผลการดำเนินการ 2 ข้อ | 1 |

ข้อมูลพื้นฐาน : มหาวิทยาลัยได้ใช้โครงสร้างตำแหน่งและเงินเดือนงานของพนักงานมาเป็นเวลานาน จึงควรมีการปรับปรุงให้ทันสมัย สอดคล้องกับยุทธศาสตร์ของมหาวิทยาลัย คงความสามารถในการแข่งขันและดึงดูดและรักษาพนักงานที่มีความสามารถสูง

**ตัวชี้วัดย่อยที่ 13.2 ระดับความสำเร็จด้านการปรับปรุงระบบสวัสดิการและสิทธิประโยชน์ให้กับพนักงาน (สวัสดิการแบบยืดหยุ่น) (น้ำหนัก 1.5)**

**ชนิดของตัวชี้วัด :** กระบวนการ

**นิยาม/คำอธิบาย :**

การปรับปรุงระบบสวัสดิการและสิทธิประโยชน์ให้กับพนักงาน หมายถึง การดำเนินการเพื่อปรับปรุงระบบที่เกี่ยวข้องกับการให้การสนับสนุนสวัสดิการและสิทธิประโยชน์ต่าง ๆ ให้แก่พนักงานภายในมหาวิทยาลัย เพื่อสร้างสภาพแวดล้อมและบรรยากาศที่ดีสำหรับพนักงานในการทำงาน และเพิ่มความพึงพอใจและผลสัมฤทธิ์ของพนักงานในการปฏิบัติงานในมหาวิทยาลัย

การพัฒนาปรับปรุงดังกล่าว หากดำเนินการสำเร็จ จะทำให้มหาวิทยาลัยมีสภาพแวดล้อมและบรรยากาศในการทำงานที่ดี ยกระดับความพึงพอใจและแรงจูงใจในการทำงาน อันนำไปสู่การปฏิบัติงานได้อย่างมีประสิทธิภาพมากขึ้น
อีกทั้งยังสามารถดึงดูดและรักษาพนักงานที่มีศักยภาพสูงให้กับมหาวิทยาลัยอีกด้วย

**ข้อมูลประกอบการคำนวณตัวชี้วัด :**

1. ประกาศจัดตั้งคณะทำงานและหรือคณะกรรมการ เพื่อการปรับปรุงระบบสวัสดิการและสิทธิประโยชน์ (สวัสดิการแบบยืดหยุ่น) ให้กับพนักงาน หรือประกาศที่เกี่ยวข้องกับเรื่องดังกล่าว
2. ประกาศการปรับปรุงระบบสวัสดิการและสิทธิประโยชน์ (สวัสดิการแบบยืดหยุ่น) ให้กับพนักงาน หรือประกาศที่เกี่ยวข้องกับการดำเนินงานดังกล่าว
3. การนำระบบสวัสดิการและสิทธิประโยชน์ฉบับปรับปรุง ไปใช้งานในระบบและมีการประเมินผลการใช้งาน
4. การสื่อสารเพื่อทำความเข้าใจถึงการปรับปรุงระบบสวัสดิการและสิทธิประโยชน์ให้กับพนักงาน (สวัสดิการแบบยืดหยุ่น)
5. การสื่อสารเพื่อการใช้งานการปรับปรุงระบบสวัสดิการและสิทธิประโยชน์ให้กับพนักงาน
6. หลักฐานอื่นที่สามารถแสดงให้เห็นว่าเป็นไปตามเกณฑ์การประเมินที่กำหนด

**วิธีการคำนวณ/วิเคราะห์ :**

วิเคราะห์เอกสาร กระบวนการ และผลงาน

**ผู้บันทึกข้อมูล/แหล่งข้อมูล :** ส่วนทรัพยากรบุคคล

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายทรัพยากรบุคคลและบริหารทั่วไป

2) ผู้ช่วยอธิการบดีฝ่ายทรัพยากรบุคคล

3) ส่วนทรัพยากรบุคคล

**รอบปีการเก็บข้อมูล :** ปีงบประมาณ

**เกณฑ์การให้คะแนน :**

เกณฑ์การประเมินความสำเร็จ

1. จัดตั้งคณะทำงานปรับปรุงระบบสวัสดิการและสิทธิประโยชน์ให้กับพนักงาน (สวัสดิการแบบยืดหยุ่น)
2. จัดทำแผนดำเนินการปรับปรุงระบบสวัสดิการและสิทธิประโยชน์ให้กับพนักงาน (สวัสดิการแบบยืดหยุ่น)
ที่สอดคล้องกับยุทธศาสตร์และวิสัยทัศน์ของมหาวิทยาลัย
3. ดำเนินการปรับปรุงระบบสวัสดิการและสิทธิประโยชน์ (สวัสดิการแบบยืดหยุ่น) ให้กับพนักงานตามแผนดำเนินการ
4. พัฒนาระบบสารสนเทศระบบสวัสดิการและสิทธิประโยชน์ให้กับพนักงาน
5. มหาวิทยาลัยให้ความเห็นชอบและนำไปใช้ในปีงบประมาณ พ.ศ. 2568
6. สื่อสารเพื่อทำความเข้าใจถึงการปรับปรุงระบบสวัสดิการและสิทธิประโยชน์ (สวัสดิการแบบยืดหยุ่น) ให้กับพนักงาน

| **เกณฑ์การให้คะแนน** | **คะแนน** |
| --- | --- |
| มีผลการดำเนินการ 6 ข้อ | 5 |
| มีผลการดำเนินการ 5 ข้อ | 4 |
| มีผลการดำเนินการ 4 ข้อ | 3 |
| มีผลการดำเนินการ 3 ข้อ | 2 |
| มีผลการดำเนินการ 2 ข้อ | 1 |

ข้อมูลพื้นฐาน **:** มหาวิทยาลัยได้ใช้ระบบสวัสดิการและสิทธิประโยชน์ให้กับพนักงานในรูปแบบเดิมมาเป็นเวลานาน จึงควรมีการปรับปรุงให้ทันสมัย คงความสามารถในการแข่งขันและดึงดูดและรักษาพนักงานที่มีความสามารถสูง

**ตัวชี้วัดที่ 14 การพัฒนาระบบ MIS ด้านการเงินการคลัง เพื่อบูรณาการฐานข้อมูลสู่ระบบสารสนเทศสำหรับผู้บริหาร (EIS) (น้ำหนัก 5)**

**ชนิดของตัวชี้วัด :** กระบวนการ

**นิยาม/คำอธิบาย :**

การพัฒนาและยกระดับระบบ MIS เพื่อบูรณาการฐานข้อมูลต่าง ๆ ของมหาวิทยาลัยเป็นกลยุทธ์ที่สำคัญที่จะทำให้มหาวิทยาลัยมีการพัฒนาด้านการบริหารงานอย่างก้าวกระโดด ข้อมูลสำคัญ ๆ หลายส่วนของมหาวิทยาลัยถูกแยกเก็บตามฐานข้อมูลของหน่วยงานภารกิจ ซึ่งทำให้ขาดความต่อเนื่องในการติดตามผล และผู้บริหารไม่สามารถตัดสินใจบนทิศทางที่สามารถแก้ปัญหาได้ก่อนที่จะเกิดปัญหาขึ้นได้ ดังนั้นการเชื่อมโยงฐานข้อมูลจากหน่วยงานต่าง ๆ เพื่อพัฒนาไปสู่ระบบสารสนเทศสำหรับผู้บริหาร (EIS) และระบบสารสนเทศเพื่อการตัดสินใจ (DSS) จึงมีส่วนสำคัญอย่างมากต่อการพัฒนามหาวิทยาลัยให้ยั่งยืน ความท้าทายคือการสร้างระบบที่ครอบคลุมการทำงานของทุกหน่วยงานโดยไม่เป็นภาระของหน่วยงานใดหน่วยงานหนึ่ง สำหรับปีงบประมาณ พ.ศ. 2566 ตัวชี้วัดความสำเร็จของการพัฒนาระบบ MIS นี้จะมุ่งเป้าไปที่ระบบการเงินการคลังของมหาวิทยาลัย โดยจะเป็นระบบที่ครบวงจร เชื่อมโยงหน่วยงานวิสาหกิจทุกหน่วยงานของมหาวิทยาลัยเข้ากับส่วนกลาง และมีการตรวจสอบเพื่อความโปร่งใสได้ทุกขั้นตอน

อนึ่งระบบสารสนเทศสำหรับผู้บริหารในด้านบุคลากร และด้านการดำเนินงาน จะถูกพัฒนาในลำดับถัดไปเพราะในปีงบประมาณ พ.ศ. 2566 ยังมีการปรับเกณฑ์ที่เกี่ยวข้องกับบุคลากรและการดำเนินการหลายส่วน จึงรอการปรับในส่วนหลักเกณฑ์และการเตรียมความพร้อมของข้อมูลให้เป็นที่เรียบร้อยก่อน จึงจะสามารถพัฒนาระบบสารสนเทศเพื่อเชื่อมต่อสำหรับใช้ในการบริหารในปีงบประมาณถัดไป

**ข้อมูลประกอบการคำนวณตัวชี้วัด :**

1. ระบบการเงินการคลังของมหาวิทยาลัยที่ถูกพัฒนาขึ้น
2. ระบบการเงินการคลังของหน่วยงานวิสาหกิจทุกหน่วยงาน
3. ความพึงพอใจของผู้ใช้งาน และผู้ที่เกี่ยวข้องกับระบบการเงินการคลังที่พัฒนาขึ้น
4. ความพึงพอใจของผู้บริหาร ที่มีหน้าที่รับผิดชอบโดยตรงต่อการใช้งานระบบการเงินการคลังที่พัฒนาขึ้น
5. หลักฐานอื่นที่สามารถแสดงให้เห็นว่าเป็นไปตามเกณฑ์การประเมินที่กำหนด

**วิธีการคำนวณ/วิเคราะห์ :**

วิเคราะห์เอกสาร ความพึงพอใจ กระบวนการ และผลงาน

**ผู้บันทึกข้อมูล/แหล่งข้อมูล :** สถานส่งเสริมและและพัฒนาระบบสารสนเทศเพื่อการจัดการ

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายยุทธศาสตร์และงบประมาณ

2) รองอธิการบดีฝ่ายการเงิน ทรัพย์สิน และวิสาหกิจ

3) สถานส่งเสริมและและพัฒนาระบบสารสนเทศเพื่อการจัดการ

4) ส่วนการเงินและบัญชี

5) หน่วยงานวิสาหกิจทุกหน่วยงาน

**รอบปีการเก็บข้อมูล :** ปีงบประมาณ

**เกณฑ์การให้คะแนน :**

เกณฑ์การประเมิน

1. มีการออกแบบฐานข้อมูลเพื่อรองรับการเชื่อมต่อระบบการเงินการคลังของหน่วยงานทั้งหมดในมหาวิทยาลัยและหน่วยงานวิสาหกิจทุกหน่วยงาน
2. มีระบบการเงินการคลังที่พัฒนาขึ้นที่เสร็จสมบูรณ์พร้อมเชื่อมต่อใช้งานจริง
3. มีการเชื่อมต่อระบบการเงินการคลังของ 3 หน่วยงาน (ส่วนการเงินและบัญชี ส่วนพัสดุ และส่วนแผนงาน)
4. มีการเชื่อมต่อระบบการเงินการคลังที่พัฒนาขึ้นไปยังทุกหน่วยงานรวมถึงหน่วยงานวิสาหกิจของมหาวิทยาลัย
5. มีการใช้ระบบที่พัฒนาขึ้นสำหรับเป็นส่วนหนึ่งของระบบสารสนเทศสำหรับผู้บริหาร (EIS) และระบบสารสนเทศเพื่อการตัดสินใจ (DSS)

|  |  |
| --- | --- |
| **เกณฑ์การให้คะแนน** | **คะแนน** |
| มีผลการดำเนินการครบทุกข้อ | 5 |
| มีผลการดำเนินการ 4 ข้อแรก | 4 |
| มีผลการดำเนินการ 3 ข้อแรก | 3 |
| มีผลการดำเนินการ 2 ข้อแรก | 2 |
| มีผลการดำเนินการ 1 ข้อแรก | 1 |

ข้อมูลพื้นฐาน : ตัวชี้วัดนี้ต่อเนื่องจากปีที่ผ่านมา ซึ่งได้คะแนน 1 คะแนนในปีงบประมาณ พ.ศ. 2566 เนื่องจากทางบริษัทผู้รับจ้างมีการขอขยายสัญญา เพราะความต้องการของระบบและข้อมูลที่มหาวิทยาลัยมีนั้นมากกว่าที่ทางบริษัทผู้รับจ้างคาดการณ์ไว้

**ตัวชี้วัดที่ 15 การเพิ่มศักยภาพของระบบบริการและการเข้าถึงระบบบริการของโรงพยาบาลมหาวิทยาลัยเทคโนโลยีสุรนารี (น้ำหนัก 5)**

**ชนิดของตัวชี้วัด :** กระบวนการ

**นิยาม/คำอธิบาย :**

โรงพยาบาลมหาวิทยาลัยเทคโนโลยีสุรนารีมีพันธกิจที่สำคัญ 3 ประการ คือ (1) การให้บริการทางการแพทย์ที่ได้มาตรฐานสากลอย่างมีคุณภาพและคุณธรรม (2) การผลิตและพัฒนาบุคลากรทางการแพทย์และสาธารณสุข และ (3) การสร้างความร่วมมือทางการวิจัยและนวัตกรรมทางการแพทย์ การที่ประชาชนสามารถเข้าถึงระบบการให้บริการของโรงพยาบาล เพิ่มมากขึ้น จึงมีความสำคัญอย่างยิ่งต่อการทำให้โรงพยาบาลเป็นที่พึ่งให้กับสังคม อีกทั้งยังเป็นกลไกสำคัญในการพัฒนาด้านการเรียนการสอน การบริการทางวิชาชีพ และการวิจัยของคณาจารย์และนักศึกษาในสำนักวิชาแพทยศาสตร์ สำนักวิชาพยาบาลศาสตร์ และสำนักวิชาทันตแพทยศาสตร์ กอปรกับจังหวัดนครราชสีมามีประชากรมากถึง 2.8 ล้านคน แต่มีโรงพยาบาลขนาดใหญ่และมีศักยภาพในการรักษาในระดับตติยภูมิจำนวนน้อย โรงพยาบาลมหาวิทยาลัยเทคโนโลยีสุรนารีจึงต้องขยายการบริการประชาชนที่มีสิทธิภาครัฐได้เข้าถึงการรักษาพยาบาล ตลอดจนดูแลสุขภาวะอนามัยของประชาชนทั่วไป และสามารถเข้าถึงการดูแลด้านสุขภาพได้อย่างเท่าเทียมกันนั้น ดังนั้นโรงพยาบาลจึงมีความจำเป็นที่จะต้องเพิ่มจำนวนผู้เข้ารับการรักษาจากผู้ประกันตนในกลุ่มประกันสังคมและกลุ่มหลักประกันสุขภาพแห่งชาติ ขยายการให้บริการไปยังชุมชนใกล้เคียงพื้นที่มหาวิทยาลัย และเป็นโรงพยาบาลที่รับส่งต่อผู้ป่วยที่ต้องการการรักษาในโรคซับซ้อน (Refer-in) จากโรงพยาบาล 6 แห่ง ในพื้นที่โซน 5 ของจังหวัดนครราชสีมา (ได้แก่ โรงพยาบาลปักธงชัย โรงพยาบาลวังน้ำเขียว โรงพยาบาลโชคชัย โรงพยาบาลหนองบุญมาก โรงพยาบาลครบุรี และโรงพยาบาลเสิงสาง)

โรงพยาบาลมหาวิทยาลัยเทคโนโลยีสุรนารี มีภารกิจในการพัฒนาศักยภาพในการรักษา เพื่อที่จะเป็นโรงเรียนแพทย์อย่างสมบูรณ์แบบตามมาตรฐานของ WFME และเป็นศูนย์วิจัยเฉพาะทางในสาขาวิชาต่าง ๆ จึงมีความจำเป็นที่จะต้องเพิ่มจำนวน
ผู้เข้ารับบริการทั้งผู้ป่วยนอกและผู้ป่วยใน เพิ่มค่าดัชนี Case Mix Index (CMI) ซึ่งเป็นค่าดัชนีที่สะท้อนถึงความสามารถในการักษาโรคที่ซับซ้อนให้สูงขึ้น ส่งเสริมให้มีการจัดตั้งศูนย์การแพทย์เฉพาะทาง เพื่อพัฒนาขีดความสามารถในการรักษาและส่งเสริมให้เกิดการวิจัยในระดับคลินิคที่เพิ่มมากขึ้น สอดคล้องกับนโยบาย SUT HIVE (SUT Healthcare Innovation Valley) ของอธิการบดีในการส่งเสริมและสนับสนุนการใช้ประโยชน์โรงพยาบาลในการเป็นศูนย์วิจัยระดับคลินิก สร้างสรรค์นวัตกรรมทางการแพทย์และสุขภาพ เพื่อเสริมสร้างสุขภาวะที่ดีของประชาชนในเขตนครชัยบุรินทร์

**ข้อมูลประกอบการคำนวณตัวชี้วัด :**

1. สถิติจำนวนผู้ป่วยนอกและผู้ป่วยใน และผู้ป่วยที่รับส่งต่อ
2. สถิติจำนวนผู้รับบริการของผู้ประกันตนในกลุ่มประกันสังคมและกลุ่มหลักประกันสุขภาพแห่งชาติ
3. จำนวนชุมชนในพื้นที่ใกล้เคียงมหาวิทยาลัยที่ได้รับการดูแลโดยโรงพยาบาลมหาวิทยาลัยเทคโนโลยีสุรนารี
4. ค่าดัชนี Case Mix Index (CMI)
5. จำนวนศูนย์เฉพาะทางที่เปิดให้บริการเพิ่มขึ้นหรือขยายการให้บริการในปีงบประมาณ พ.ศ. 2566

**วิธีการคำนวณ/วิเคราะห์ :**

วิเคราะห์เอกสาร กระบวนการ และผลงาน

**ผู้บันทึกข้อมูล/แหล่งข้อมูล :** โรงพยาบาลมหาวิทยาลัยเทคโนโลยีสุรนารี

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายการเงิน ทรัพย์สิน และวิสาหกิจ

2) ผู้อำนวยการโรงพยาบาลมหาวิทยาลัยเทคโนโลยีสุรนารี

**รอบปีการเก็บข้อมูล :** ปีงบประมาณ

**เกณฑ์การให้คะแนน :**

|  |  |
| --- | --- |
| **เกณฑ์การประเมิน** | **เป้าหมายปี พ.ศ. 2567** |
| 1. จำนวนผู้ป่วยนอกเฉลี่ยต่อวันเพิ่มขึ้น 15%
 | 1,700 ราย/วัน(Capacity 85%) |
| 1. จำนวนผู้ป่วยในเฉลี่ยต่อวันเพิ่มขึ้น 30%
 | 300 ราย/วัน(Capacity 75%) |
| 1. ค่าดัชนี Case Mix Index (CMI) เพิ่มขึ้น
 | 1.9 |
| 1. อัตราการรับส่งต่อ (Refer In ภาพรวม) เพิ่มขึ้น
 | 10% |
| 1. อัตราความสำเร็จการขยายบริการศูนย์การแพทย์เฉพาะทางศูนย์ความเป็นเลิศทางการแพทย์ (Excellence Center) จำนวน 2 ศูนย์ (1) ศูนย์สมอง (2) ศูนย์มะเร็ง
 | 80% |
| 1. อัตราความสำเร็จการใช้ระบบคิวแผนกผู้ป่วยนอกที่สามารถใช้งานได้ครบกระบวนการตามแผน
 | 100% |
| 1. จำนวนหลักสูตรอบรมระยะสั้น up-skill/Re-skill (แพทย์ ทันตแพทย์ พยาบาล)
 | 5 หลักสูตร |
| 1. จำนวนผลงานวิจัยและนวัตกรรมทางการแพทย์และสุขภาพเรื่องใหม่
 | 20 เรื่อง  |
| 1. ดัชนีความเชื่อมั่น/ศรัทธาจากเครือข่ายพันธมิตร ที่มีต่อการพัฒนารพ.มทส. สู่การเป็นที่พึ่งของสังคม (Partner Trust Index)
 | 3 คะแนน |
| 1. จำนวนกิจกรรมเพื่อสังคม ภายใน /ภายนอกมหาวิทยาลัย
 | 10 ครั้ง/ปี |

| **เกณฑ์การให้คะแนน** | **คะแนน** |
| --- | --- |
| มีผลการดำเนินการตั้งแต่ 8 ข้อขึ้นไป | 5 |
| มีผลการดำเนินการ 6 ข้อ | 4 |
| มีผลการดำเนินการ 5 ข้อ | 3 |
| มีผลการดำเนินการ 4 ข้อ | 2 |
| มีผลการดำเนินการ 2 ข้อ | 1 |

ข้อมูลพื้นฐาน : ในปีงบประมาณ พ.ศ. 2566 (ณ เดือนมิถุนายน พ.ศ. 2566)

* จำนวนผู้ป่วยนอกเฉลี่ย 1,415 ราย/วัน ความสามารถต่อวัน 2,000 ราย คิดเป็น Capacity 70%
* จำนวนผู้ป่วยในเฉลี่ย 215 ราย/วัน ความสามารถต่อวัน 300 ราย คิดเป็น Capacity 72% โดยมีเป้าหมายปี พ.ศ. 2567 ผู้ป่วยในเพิ่มขึ้น 30% หรือ 300 ราย/วัน ความสามารถต่อวัน 400 ราย/วัน คิดเป็น Capacity 75%
* ค่าดัชนี Case Mix Index (CMI) เท่ากับ 1.72 อัตราการรับส่งต่อ (Refer In) จากโรงพยาบาลในโซน 2 (เดิมโซน 5)
จำนวนเฉลี่ย 211 ราย/เดือน
* จำนวนหลักสูตรอบรมระยะสั้น Up-skill/Re-skill ปี พ.ศ. 2565 จำนวน 5 หลักสูตร
* จำนวนผลงานวิจัยและนวัตกรรมทางการแพทย์และสุขภาพเรื่องใหม่ ปี พ.ศ. 2565 จำนวน 20 เรื่อง

**ตัวชี้วัดที่ 16 ความสำเร็จของการดำเนินการตาม CWIE Platform (น้ำหนัก 5)**

**ชนิดของตัวชี้วัด :** กระบวนการ

**นิยาม/คำอธิบาย :**

จากที่ในปี พ.ศ. 2562 มีการตราพระราชบัญญัติการอุดมศึกษา พ.ศ. 2562 ซึ่งมีสารบัญญัติที่เกี่ยวกับการจัดสหกิจศึกษาและการศึกษาเชิงบูรณาการกับการทำงาน (Cooperative and Work-Integrated Education) หรือ CWIE ประกอบด้วย

มาตรา 35 สถาบันอุดมศึกษาพึงสร้างความร่วมมือกับหน่วยงานภาครัฐ ภาคเอกชนและภาคอุตสาหกรรม
เพื่อสนับสนุนการจัดการเรียนการสอนของสถาบันอุดมศึกษาเพื่อให้ผู้เรียนได้เรียนรู้โดยการปฏิบัติงานจริง และเพื่อพัฒนาผู้เรียนให้มีความรู้ ทักษะ สมรรถนะ และคุณลักษณะอื่นให้สอดคล้องกับความต้องการของประเทศ

สถาบันอุดมศึกษาอาจจัดทำข้อตกลงร่วมมือกับหน่วยงานตามวรรคหนึ่ง ในการจัดหลักสูตรการศึกษาการเรียนการสอน การวัดและประเมินผล โดยให้ผู้เรียนใช้เวลาส่วนหนึ่งในสถาบันอุดมศึกษาและอีกส่วนหนึ่งในสถานประกอบการของหน่วยงานดังกล่าว

ในการดำเนินการตามวรรคหนึ่งและวรรคสอง สถาบันอุดมศึกษาอาจอนุญาตให้บุคลากรและผู้เรียนไปปฏิบัติงานในหน่วยงานดังกล่าวได้ตามระเบียบที่สภาสถาบันอุดมศึกษากำหนด

มาตรา 36 หน่วยงานของรัฐหรือหน่วยงานภาคเอกชนที่ให้ความร่วมมือในการดำเนินการตามมาตรา 35 อาจได้รับสิทธิประโยชน์ดังต่อไปนี้

(1) การสนับสนุนด้านวิชาการและทรัพยากรตามสมควรแก่กรณี

(2) ได้รับการเชิดชูเกียรติ

(3) สิทธิประโยชน์ทางภาษีอากรตามประมวลรัษฎากร

(4) สิทธิประโยชน์อื่นตามที่รัฐมนตรีกำหนด โดยความเห็นชอบของคณะกรรมการการอุดมศึกษา

กระทรวงการอุดมศึกษา วิทยาศาสตร์ วิจัยและนวัตกรรม (อว.) จึงมีนโยบายส่งเสริมให้สถาบันอุดมศึกษาร่วมมือกับสถานประกอบการจัดหลักสูตร CWIE และได้ประกาศ CWIE Platform เพื่อให้ทุกฝ่ายมีกรอบและแนวทางในการดำเนินการ CWIE ซึ่งส่งผลให้ CWIE มีกระบวนการเพิ่มขึ้นจากสหกิจศึกษา โดย CWIE Platform ประกอบด้วย 5 ขั้นตอน ดังนี้

(1) Information เป็นการให้ข้อมูลเพื่อสร้างความรู้ความเข้าใจที่ตรงกันของนักศึกษา สถาบันอุดมศึกษาและสถานประกอบการเกี่ยวกับแนวคิด มาตรฐาน การบริหารจัดการและประโยชน์ของ CWIE

(2) Matching เป็นการสร้างเวทีจับคู่ความร่วมมือระหว่าง Demand และ Supply

(3) Co-designing and Implementation เป็นการร่วมกันออกแบบหลักสูตรการเรียนการสอนและผลลัพธ์ผู้เรียนในรูปของสมรรถนะและระบบบริหารจัดการ

(4) Assessment and development เป็นการสอบทาน การประเมินผลลัพธ์ผู้เรียนหรือสมรรถนะผู้เรียน รวมทั้งระบบบริหารจัดการ ปัญหาอุปสรรค เพื่อการปรับปรุงแก้ไขและพัฒนาตามวงจรคุณภาพ PDCA

(5) Outreach Activities เป็นการต่อยอดและยกระดับ CWIE เพื่อเพิ่มคุณค่าให้กับผู้เรียน สถาบันอุดมศึกษาและสถานประกอบการ

ขณะเดียวกัน ในทุกปีมีการคัดเลือกและตัดสินผลงาน CWIE ดีเด่นเพื่อมอบให้แก่นักศึกษา คณาจารย์นิเทศ ผู้นิเทศ ผู้ปฏิบัติงานในสถาบันอุดมศึกษาและสถานประกอบการ สถานประกอบการ และสถาบันอุดมศึกษา ทั้งในระดับเครือข่ายพัฒนา CWIE และระดับชาติ

เพื่อจะธำรงความเป็นผู้นำด้าน CWIE ของมหาวิทยาลัยเทคโนโลยีสุรนารีต่อไป จึงควรมีตัวชี้วัด (Key Performance Indicators) ของความสำเร็จในการดำเนินงานตาม CWIE Platform และการได้รับรางวัลผลงาน CWIE ดีเด่น

**ข้อมูลประกอบการคำนวณตัวชี้วัด :**

1. การจัดอบรม หรือการจัดสัมมนา หรือการประชุมร่วมเพื่อให้ผู้เกี่ยวข้องได้รับรู้และเข้าใจการดำเนินงานด้าน CWIE ของมหาวิทยาลัยอย่างทั่วถึง
2. การจัดกิจกรรมให้นักศึกษา และ/หรือคณาจารย์ได้พบ หารือความร่วมมือ สัมภาษณ์กับผู้เกี่ยวข้องในสถานประกอบการ หรือการจัดกิจกรรมให้นักศึกษาได้พบกับคณาจารย์เพื่อให้คำปรึกษาและแนะนำการพัฒนาอาชีพและการเลือกสถานประกอบการ
3. ความร่วมมือในการออกแบบหลักสูตรและดำเนินการจัดการเรียนการสอนระหว่างสาขาวิชากับสถานประกอบการผ่านกลไกความร่วมมือด้าน CWIE
4. การพัฒนางานประจำหรือโครงการที่มาจากผลประเมินการจัด CWIE
5. กิจกรรมหรือความร่วมมือที่เพิ่มคุณค่าให้แก่ผู้เกี่ยวข้องเพื่อจูงใจให้ร่วมกันดำเนินงาน CWIE
6. จำนวนและประเภทรางวัลผลงาน CWIE ดีเด่นระดับชาติที่มหาวิทยาลัยเทคโนโลยีสุรนารีเสนอเข้ารับการพิจารณา
7. หลักฐานอื่นที่สามารถแสดงให้เห็นว่าเป็นไปตามเกณฑ์การให้คะแนนที่กำหนด

**วิธีการคำนวณ/วิเคราะห์ :**

วิเคราะห์เอกสาร กระบวนการ และผลงาน

**ผู้บันทึกข้อมูล/แหล่งข้อมูล :** ศูนย์สหกิจศึกษาและพัฒนาอาชีพ

**การบันทึกข้อมูลในระบบสารสนเทศเพื่อการติดตามและประเมินผลงาน :** รายไตรมาส

**ผู้รับผิดชอบข้อมูล :** 1) รองอธิการบดีฝ่ายพัฒนานักศึกษาและศิษย์เก่าสัมพันธ์

2) ศูนย์สหกิจศึกษาและพัฒนาอาชีพ

**รอบปีการเก็บข้อมูล :** ปีงบประมาณ

**เกณฑ์การให้คะแนน :**

เกณฑ์การประเมิน

1. จัดกิจกรรมพัฒนาอาจารย์ ผู้นิเทศงานและเจ้าหน้าที่ที่เกี่ยวข้อง รวมทั้งนักศึกษา ให้เข้าใจ เข้าถึง และพร้อมที่จะร่วมขับเคลื่อน CWIE ของมหาวิทยาลัย ตามขั้นตอนแรกของ CWIE Platform
2. มีกิจกรรมจับคู่ความต้องการ (Matching) ของแต่ละฝ่ายที่เกี่ยวข้องให้สอดคล้องกัน ตามขั้นตอนสองของ CWIE Platform
3. สนับสนุนให้สาขาวิชาจับคู่กับสถานประกอบการผ่านกลไกความร่วมมือด้าน CWIE เพื่อร่วมกันออกแบบหลักสูตรและดำเนินการ (Codesigning and Implementation) เพื่อผลิตบัณฑิตที่มีสมรรถนะสอดคล้องกับบริบทการเปลี่ยนแปลงในตลาดแรงงานและทิศทางการพัฒนาประเทศ ตามขั้นตอนสามของ CWIE Platform
4. นำผลประเมินการจัด CWIE มาปรับปรุงกระบวนการ (Assessment and Development) ตามขั้นตอนสี่ของ CWIE Platform
5. มีกิจกรรมต่อยอดและยกระดับความร่วมมือ (Outreach Activities) กับสถานประกอบการที่ร่วมจัด CWIE ตามขั้นตอนห้าของ CWIE Platform
6. ได้รับรางวัล CWIE ระดับชาติอย่างน้อย 2 รางวัล โดยอย่างน้อย 1 รางวัลต้องเป็นรางวัลสำหรับนักศึกษา

|  |  |
| --- | --- |
| **เกณฑ์การให้คะแนน** | **คะแนน** |
| มีผลการดำเนินการ 6 ข้อ | 5 |
| มีผลการดำเนินการ 5 ข้อ | 4 |
| มีผลการดำเนินการ 4 ข้อ | 3 |
| มีผลการดำเนินการ 3 ข้อ | 2 |
| มีผลการดำเนินการ 2 ข้อ | 1 |

 ข้อมูลพื้นฐาน : กระทรวงการอุดมศึกษา วิทยาศาสตร์ วิจัยและนวัตกรรม (อว.) ได้ประกาศ "CWIE Platform" เพื่อเป็นแนวทางให้สถาบันอุดมศึกษาจัด CWIE เมื่อปีพุทธศักราช 2563 ขณะเดียวกัน เพื่อเชิดชูเกียรติบุคคลและหน่วยงานที่เป็นแบบอย่าง
ที่ดีด้าน CWIE กระทรวง อว. จึงได้จัดการคัดเลือกและตัดสินผลงาน CWIE ดีเด่น ในระดับชาติและกำหนดให้จัดในระดับเครือข่ายทุกปี เพื่อธำรงความเป็นผู้นำด้าน CWIE มหาวิทยาลัยจึงมีแผนจะขับเคลื่อน CWIE ให้สอดคล้องกับ CWIE Platform รวมทั้งให้ความสำคัญกับการพัฒนานักศึกษาให้สามารถคิดหัวข้อโครงงาน CWIE ที่มีคุณภาพ และดำเนินงานโครงงานให้เกิดผลกระทบเชิงบวกสูง โดยบรรจุไว้ในกระบวนการก่อน-ระหว่าง-หลังการปฏิบัติงาน CWIE ของนักศึกษา โดยจะได้ดำเนินการดังนี้

1. พัฒนาคณาจารย์ ผู้นิเทศงานและเจ้าหน้าที่ที่เกี่ยวข้อง รวมทั้งนักศึกษา ให้เข้าใจ เข้าถึง และพร้อมที่จะร่วมขับเคลื่อน CWIE ของมหาวิทยาลัย เพื่อสนับสนุนการดำเนินงานตาม CWIE Platform ของกระทรวง อว.
2. จัดกิจกรรมให้นักศึกษา และ/หรือคณาจารย์ได้พบ หารือความร่วมมือ กับผู้เกี่ยวข้องในสถานประกอบการ หรือจัดกิจกรรมเพื่อให้นักศึกษาได้รับคำปรึกษาหรือคำแนะนำเรื่องการพัฒนาอาชีพและการเลือกสถานประกอบการ
3. สนับสนุนให้สาขาวิชาจับคู่กับสถานประกอบการหรือกลุ่มอุตสาหกรรมผ่านกลไกความร่วมมือด้าน CWIE เพื่อพัฒนาหลักสูตรที่ตอบโจทย์การพัฒนาบุคลากรในระยะยาว
4. ใช้กระบวนการประเมินที่ผู้นิเทศงาน คณาจารย์นิเทศ และนักศึกษามีส่วนร่วม ได้แก่ formative assessment, summative assessment และ reflection
5. พัฒนากลไกขับเคลื่อนการต่อยอดและยกระดับความร่วมมือกับสถานประกอบการ โดยมีกลไกสนับสนุนทั้งในกระบวนการก่อน-ระหว่าง-หลังการปฏิบัติงาน CWIE อย่างเป็นระบบ
6. สร้างความตระหนักให้นักศึกษารับรู้คุณค่าของโครงงานที่สร้างผลกระทบเชิงบวก อบรมการคิดหัวข้อและการดำเนินงาน สร้างกลไกติดตามการดำเนินงานผ่านกระบวนการวิเคราะห์สะท้อนคิดของนักศึกษาตลอดการปฏิบัติงาน และขยายผลแบบอย่างความสำเร็จให้นักศึกษารุ่นน้องและสถานประกอบการทราบในวงกว้างอย่างทั่วถึง